pythainlp/thai-wiki-dataset-v4 huggingface dataset:
แดริล เมอร์ฟี

แดริล มิชาเอล เมอร์ฟี (เกิดวันที่ 15 มีนาคม ค.ศง 1983) เป็นอดีตนักฟุตบอลชาวไอริช ตำแหน่งกองหน้า 
เมอร์ฟีได้เริ่มต้นอาชีพกับวอเทอร์ฟอร์ดยูไนเต็ด ซึ่งก่อนหน้านี้ เขาเคยเล่นให้กับทีมเยาวชนของเซาท์เอนด์ยูไนเต็ดและลูตันทาวน์ เขาเคยถูกปล่อยยืมตัวให้กับ แฮร์โรว์โบโรห์ใน ค.ศ. 2002 หลังจากสามปีกับวอเทอร์ฟอร์ด เขาเซ็นสัญญากับซันเดอร์แลนด์ใน ค.ศ. 2005 โดยเขาได้ลงเล่นให้กับสโมสรมากกว่า 100 แม้ว่าจะมีช่วงที่ถูกปล่อยยืมตัวให้กับเชฟฟีลด์เวนส์เดย์และอิปสวิชทาวน์ก็ตาม ต่อมาเขาย้ายไปร่วมเซลติกใน ค.ศ. 2010 ซึ่งเขาถูกปล่อยยืมตัวให้กับอิปสวิชทาวน์ถึงสองฤดูกาลติดต่อกัน ทำให้เขาย้ายไปอิปสวิชทาวน์แบบถาวรในเดือนมิถุนายน ค.ศ. 2013 เขาได้ลงเล่นให้กับสโมสรกว่า 200 นัด ยิงได้มากกว่า 60 ประตู ก่อนที่จะย้ายไปนิวคาสเซิลยูไนเต็ดใน ค.ศ. 2016 หลังจากหนึ่งฤดูกาลกับนิวคาสเซิล เมอร์ฟีได้ย้ายไปนอตทิงแฮมฟอเรสต์ เขาได้ลงเล่นให้กับฟอเรสต์ 60 นัดตลอดสองฤดูกาลกับสโมสร ก่อนที่จะย้ายไปโบลตันวอนเดอเรอส์ใน ค.ศ. 2019
เมอร์ฟีได้ลงเล่นนัดแรกให้กับทีมชาติสาธารณรัฐไอร์แลนด์ใน ค.ศ. 2007 และได้ลงเล่นให้กับทีมชาติกว่า 30 นัด เขาเป็นตัวแทนของชาติในการแข่งขันฟุตบอลชิงแชมป์แห่งชาติยุโรป 2016 ก่อนที่จะประกาศเลิกเล่นทีมชาติในเดือนมกราคม ค.ศ. 2018
สถิติอาชีพ.
ทีมชาติ.
อุทยานแห่งชาติน้ำตกชาติตระการ

อุทยานแห่งชาติน้ำตกชาติตระการ เป็นอุทยานแห่งชาติที่ตั้งอยู่ในอำเภอชาติตระการ จังหวัดพิษณุโลก ประเทศไทย จัดตั้งขึ้นใน พ.ศ. 2530 เป็นส่วนหนึ่งของเขตนิเวศป่าฝนหลวงพระบาง พื้นที่ส่วนใหญ่ของอุทยานเป็นป่าไม้ไม่ผลัดใบ และเป็นที่ตั้งของต้นน้ำหลายสาย รวมถึงแม่น้ำแควน้อย จุดเที่ยวชมที่สำคัญของอุทยานคือ น้ำตกปากรอง หรือน้ำตกชาติตระการ ซึ่งมีหาดทรายอยู่ใกล้บริเวณที่ว่ายน้ำ
อุทยานแห่งชาติน้ำตกชาติตระการมีความหลากหลายทางชีวภาพ สัตว์ที่พบได้แก่ เก้ง หมูป่า ไก่ป่า กระจง กระรอก กระเล็น และนกหลายสายพันธุ์ พืชที่พบได้แก่ ปาล์ม ไผ่ ยาง
แหล่งท่องเที่ยว.
น้ำตกชาติตระการ.
น้ำตกชาติตระการ หรือ น้ำตกปากรอง มีด้วยกันทั้งหมด 7 ชั้น แต่ละชั้นก็มีชื่อที่เรียกแตกต่างกันไป และมีความสวยสดงดงามตามลักษณะของภูมิประเทศ
ระบบอาวุธเลเซอร์ AN/SEQ-3

ระบบอาวุธเลเซอร์ AN/SEQ-3  หรือ XN-1 LaWS เป็นอาวุธเลเซอร์ที่พัฒนาโดยกองทัพเรือสหรัฐ อาวุธถูกติดตั้งบนเรือรบ USS Ponce เพื่อการทดสอบภาคสนามในปี ค.ศ. 2014 โดยในเดือนธันวาคม ค.ศ. 2014 กองทัพเรือสหรัฐรายงานว่าระบบ LaWS ทำงานได้อย่างสมบูรณ์แบบในการต่อต้านภัยคุกคามไม่สมมาตรต่ำสุดและผู้บัญชาการของเรือรบ Ponce ได้รับอนุญาตให้ใช้ระบบนี้เป็นอาวุธป้องกันตัว
กองทัพโรมาเนีย

กองทัพแห่งโรมาเนีย (เรียกว่า "Armata Română") เป็นกองกำลังทหารของสาธารณรัฐโรมาเนีย ประกอบด้วยกองทัพบก กองทัพเรือ และ กองทัพอากาศ ทั้งหมดอยู่ภายใต้การบังคับบัญชาของกระทรวงกลาโหม
เชิงอรรถ และ อ้างอิง.
บรรณานุกรม.
<templatestyles src="Reflist/styles.css" />
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
หม่อมราชวงศ์ทินะประภา อิศรเสนา ณ อยุธยา

ท่านผู้หญิงทินะประภา อิศรเสนา ณ อยุธยา (ราชสกุลเดิม สุขสวัสดิ์; 2 มิถุนายน พ.ศ. 2460 – 14 พฤศจิกายน พ.ศ. 2555) เป็นครูชาวไทย เป็นธิดาของหม่อมเจ้าทินทัต ศุขสวัสดิ์ และหม่อมผิว สุขสวัสดิ์ ณ อยุธยา เธอสมรสกับ กัลย์ อิศรเสนา ณ อยุธยา อดีตองคมนตรี
ประวัติ.
ท่านผู้หญิงทินะประภาเป็นธิดาคนโตในร้อยเอก หม่อมเจ้าทินทัต ศุขสวัสดิ์ และหม่อมผิว สุขสวัสดิ์ ณ อยุธยา มีน้องสาว 2 คน คือ หม่อมราชวงศ์กานดาศรี สุขสวัสดิ์ และหม่อมราชวงศ์รุจีสมร สุขสวัสดิ์
หม่อมราชวงศ์ทินะประภา อิศรเสนา ณ อยุธยา รับราชการสังกัดกระทรวงศึกษาธิการ ตำแหน่งสุดท้ายคืออาจารย์ใหญ่โรงเรียนการช่างสตรีพระนครใต้ ซึ่งปัจจุบันคือมหาวิทยาลัยเทคโนโลยีราชมงคลกรุงเทพ วิทยาเขตพระนครใต้ ในขณะที่สามีดำรงตำแหน่งเลขาธิการพระราชวัง หม่อมราชวงศ์ทินะประภาได้รับความไว้วางพระราชหฤทัยให้ไปประจำติดตามแขกบ้านแขกเมืองในหลายโอกาส และเมื่อศาสตราจารย์ กัลย์ อิศรเสนา ณ อยุธยา ได้รับพระมหากรุณาธิคุณโปรดเกล้าฯ ให้ดำรงตำแหน่งองคมนตรี หม่อมราชวงศ์ทินะประภาได้ปฏิบัติหน้าที่ดูแลร้านสมเด็จพระบรมราชินีนาถในงานกาชาดเพื่อหารายได้สำหรับสภากาชาดไทยเป็นเวลานานกว่า 10 ปี
ชีวิตครอบครัว.
ท่านผู้หญิงทินะประภาสมรสกับศาสตราจารย์ ดร.กัลย์ อิศรเสนา ณ อยุธยา อดีตเลขาธิการพระราชวัง อดีตองคมนตรี และอดีตผู้บังคับการวชิราวุธวิทยาลัย มีบุตรและธิดา 2 คนได้แก่
ท่านผู้หญิงทินะประภา อิศรเสนา ณ อยุธยา ถึงแก่อนิจกรรมเนื่องจากไตวายเฉียบพลัน เมื่อวันที่ 14 พฤศจิกายน พ.ศ. 2555 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานน้ำหลวงอาบศพ พร้อมด้วยเครื่องเกียรติยศประกอบศพ ณ ศาลา 10 วัดมกุฏกษัตริยารามราชวรวิหาร โดยทรงพระกรุณาโปรดเกล้าฯ ให้พลเรือเอก หม่อมหลวงอัศนี ปราโมช องคมนตรี เป็นผู้แทนพระองค์ในการพระราชทานน้ำหลวงอาบศพ และเชิญพวงมาลาหลวง พวงมาลาพระราชทานของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สมเด็จเจ้าฟ้าฯ กรมพระศรีสวางควัฒน วรขัตติยราชนารี และพวงมาลาประทานของทูลกระหม่อมหญิงอุบลรัตนราชกัญญา สิริวัฒนาพรรณวดี พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ วางหน้าโกศศพ และพลอากาศเอกเกษม อยู่สุข เชิญพวงมาลาพระราชทานของพระบาทสมเด็จพระวชิรเกล้าเจ้าอยู่หัว วางหน้าโกศศพ 
ต่อมาในวันที่ 11 มิถุนายน พ.ศ. 2556 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปในการพระราชทานเพลิงศพท่านผู้หญิงทินะประภา อิศรเสนา ณ วัดมกุฏกษัตริยารามราชวรวิหาร
จาง สวิน

จาง สวิน (ค.ศ. 709 – 24 พฤศจิกายน ค.ศ. 757) เป็นขุนพลในราชวงศ์ถังของจีน เป็นที่รู้จักเพราะในช่วงที่เกิดกบฏอาน ลู่ชาน (安祿山) ได้ป้องกันเมืองยงชิว (雍丘) กับเมืองซุยหยาง (睢陽) โดยสกัดทัพกบฏของต้าย่าน (大燕) มิให้เข้าโจมตียึดแย่งอาณาเขตอันอุดมสมบูรณ์ใต้แม่น้ำหฺวาย (淮河) เป็นผลสำเร็จ แต่การที่เขาสนับสนุนให้กินเนื้อมนุษย์ในการรบที่ซุยหยาง (睢陽之戰) ทำให้เขาถูกวิจารณ์อย่างหนักจากบุคคลร่วมสมัยหลายคนรวมถึงนักประวัติศาสตร์ในสมัยหลังว่า ไร้มนุษยธรรม มีนักประวัติศาสตร์บางคนชื่นชมเขาที่ซื่อสัตย์ภักดีต่อราชวงศ์ถังอย่างยิ่ง
ซู ติ้งฟาง

ซู ติ้งฟาง (ค.ศ. 591–667) ชื่ออย่างเป็นทางการว่า ซู เลี่ย (蘇烈) บรรดาศักดิ์ว่า สิงจฺวังกง (邢莊公) เป็นขุนพลในราชวงศ์ถัง (唐朝) ของจีน ผู้ล้มรัฐข่านเติร์กตะวันตก (西突厥) เป็นผลสำเร็จใน ค.ศ. 657 ชัยชนะของซู ติ้งฟาง ต่อชาวเติร์กนั้น ทำให้ชายแดนฝั่งตะวันตกของราชวงศ์ถังแผ่ขยายไปสุดเขตเติร์ก นอกจากนี้ ซู ติ้งฟาง ยังมีส่วนช่วยพิชิตอาณาจักรแพ็กเจใน ค.ศ. 660
ภูมิหลัง.
ซู ติ้งฟาง เกิดที่เมืองอู่อี้ (武邑) ปัจจุบันอยู่ในนครเหิงฉุ่ย (衡水市) มณฑลเหอเป่ย์ (河北省) ปีเกิด คือ ค.ศ. 591 ตรงกับรัชกาลของจักรพรรดิสุยเหวิน (隋文帝) แห่งราชวงศ์สุย (隋朝)
ตลอดรัชกาลถัดมา คือ รัชกาลจักรพรรดิสุยหยาง (隋煬帝) พระโอรสของจักรพรรดิสุยเหวินนั้น ชาวไร่ชาวนาเป็นกบฏทุกหย่อมหญ้า ซู ยง (蘇邕) บิดาของซู ติ้งฟาง เป็นผู้นำกองกำลังท้องถิ่นต่อต้านกบฏ และซู ติ้งฟาง ในวัยเยาว์มักร่วมเป็นกองหน้าของบิดา ครั้นสิ้นบิดาแล้ว ซู ติ้งฟาง ก็สืบตำแหน่งผู้นำกองกำลังและสานงานปราบกบฏต่อไป ชีวประวัติของซู ติ้งฟาง ในเอกสาร "จิ้วถังชู" (舊唐書) ระบุว่า ซู ติ้งฟาง รบชนะและสังหารจาง จินเชิง (張金稱) แม่ทัพคนสำคัญของฝ่ายกบฏ ตายคาสมรภูมิ แต่เอกสาร "สุยชู" (隋書) ว่า ผู้สังหารจาง จินเชิง คือ ขุนพลหยาง อี้เฉิน (楊義臣) และเอกสาร "จือจื้อทงเจี้ยน" (資治通鑑) ว่า เป็นขุนพลหยาง ช่านฮุ่ย (楊善會) นอกจากนี้ ซู ติ้งฟาง ยังรบชนะแม่ทัพกบฏอีกคนหนึ่งนาม หยาง กงชิง (楊公卿)
แต่ภายหลัง ซู ติ้งฟาง ยอมติดตามโต้ว เจี้ยนเต๋อ (竇建德) หัวหน้ากบฏซึ่งตั้งตัวเป็นเจ้าแห่งรัฐเซี่ย (夏) และซู ติ้งฟาง ยังเป็นที่ชอบใจของเกา หย่าเสียน (高雅賢) แม่ทัพของโต้ว เจี้ยนเต๋อ ถึงขนาดที่เกา หย่าเสียน ปฏิบัติกับเขาดังเขาเป็นบุตร ครั้น ค.ศ. 621 ขุนศึกหลี่ ชื่อหมิน (李世民) ของราชวงศ์ถัง จับโต้ว เจี้ยนเต๋อ และยึดดินแดนรัฐเซี่ยได้ แต่ปลายปีนั้น แม่ทัพเกา หย่าเสียน และขุนพลคนอื่น ๆ ของรัฐเซี่ย รวมกำลังกันต่อต้านราชวงศ์ถัง โดยหนุนให้ขุนพลหลิว เฮย์ท่า (劉黑闥) ขึ้นเป็นเจ้า เรียกว่า "ฮั่นตงหวัง" (汉东王) และซู ติ้งฟาง ก็เข้ารับราชการอยู่กับหลิว เฮย์ท่า ในการต่อต้านราชวงศ์ถังครั้งนี้ด้วย ครั้นแม่ทัพเกา หย่าเสียน ตายในการรบเมื่อ ค.ศ. 622 และหลี่ เจี้ยนเฉิง (李建成) พี่ชายของหลี่ ชื่อหมิน ปราบหลิว เฮย์ท่า สำเร็จในปีถัดมา ซู ติ้งฟาง ก็กลับไปใช้ชีวิตอยู่ที่บ้านเกิด
ณ เวลาใดเวลาหนึ่งหลัง ค.ศ. 626 ซึ่งหลี่ ชื่อหมิน ได้ขึ้นครองราชย์เป็นจักรพรรดิไท่จงแห่งราชวงศ์ถังแล้ว ปรากฏว่า ซู ติ้งฟาง ได้กลายเป็นทหารในสังกัดขุนพลหลี่ จิ้ง (李靖) ต่อมาในช่วง ค.ศ. 629–630 หลี่ จิ้ง นำทัพไปปราบรัฐข่านเติร์กตะวันออก (東突厥) และในการรบชิงชัยครั้งสุดท้ายที่หลี่ จิ้ง ถล่มทัพของข่านเสียลี่เค่อหาน (頡利可汗; Illig Qaghan) จนราบคาบ และสังหารองค์หญิงอี้เฉิง (義成公主) ชายาของเสียลี่เค่อหาน ตายในที่รบนั้น ปรากฏชื่อซู ติ้งฟาง เป็นผู้บัญชาการกองหน้า ครั้นหลี่ จิ้ง นำชัยชนะกลับราชธานีฉางอาน (長安) แล้ว ซู ติ้งฟาง ก็ได้รับบำเหน็จเป็นตำแหน่งขุนนางชั้นกลาง
ร็อบบี เบรดี

โรเบิร์ต เบรดี (เกิดวันที่ 14 มกราคม ค.ศ. 1992) เป็นนักฟุตบอลชาวไอริชผู้เล่นในตำแหน่งปีกและแบ็กซ้ายให้กับเพรสตันนอร์ทเอนด์ และทีมชาติสาธารณรัฐไอร์แลนด์
เบรดีเริ่มต้นอาชีพกับแมนเชสเตอร์ยูไนเต็ด โดยเขาถูกปล่อยยืมตัวให้กับฮัลล์ซิตี และย้ายไปที่นั่นแบบถาวรใน ค.ศ. 2013 เขาได้ลงเล่นให้กับ"เสือน้อย" 124 นัดและช่วยให้สโมสรถึงรอบชิงชนะเลิศเอฟเอคัพในปี 2014 ต่อมาในเดือนกรกฎาคม ค.ศ. 2015 เขาย้ายไปนอริชซิตีด้วยค่าตัว 7 ล้านปอนด์ ซึ่งสุดท้ายแล้วสโมสรตกชั้นสู่แชมเปียนชิปในปี 2016 ต่อมาเขาย้ายไปเบิร์นลีย์ในเดือนมกราคม ค.ศ. 2017 ค่าตัวโดยประมาณ 13 ล้านปอนด์
เบรดีได้ลงเล่นให้กับทีมชาติสาธารณรัฐไอร์แลนด์ชุดเยาวชนครบทุกรุ่น ต่อมาเมื่อได้มาเล่นให้กับทีมชาติรุ่นอายุไม่เกิน 21 ปี เขาทำได้ 7 ประตู ต่อมาเขาได้ลงเล่นนัดแรกให้กับทีมชาติชุดใหญ่ในนัดที่พบกับโอมานในปี 2012 ซึ่งเขาทำประตูได้ ช่วยให้ไอร์แลนด์เอาชนะไปได้ 4–1 เขาเป็นตัวแทนของชาติในการแข่งขันฟุตบอลชิงแชมป์แห่งชาติยุโรป 2016 โดยเขาทำ 2 ประตูในรายการนั้น
 "ณ วันที่ 14 พฤศจิกายน 2019"
 "ณ วันที่ 10 มิถุนายน 2019"
เกียรติประวัติ.
รางวัลส่วนตัว
เจ. อาร์. อาร์. โทลคีนส์ เดอะลอร์ดออฟเดอะริงส์ วอลลุมวัน (วิดีโอเกม พ.ศ. 2537)

เจ. อาร์. อาร์. โทลคีนส์ เดอะลอร์ดออฟเดอะริงส์ วอลลุมวัน  เป็นเกมแอ็กชันเล่นตามบทบาทที่ผลิตโดยอินเตอร์เพลย์โปรดักชันส์สำหรับระบบซูเปอร์แฟมิคอม ซึ่งดัดแปลงจาก"ลอร์ดออฟเดอะริงส์ ตอน มหันตภัยแห่งแหวน" โดยเจ. อาร์. อาร์. โทลคีน
รูปแบบการเล่น.
ผู้เล่นเริ่มเกมในฐานะโฟรโด แบ๊กกิ้นส์ และแสวงหาสมาชิกที่เหลืออยู่ของคณะพันธมิตรอย่างต่อเนื่อง ได้แก่ แซมไวส์ แกมจี, เปเรกริน ตุ๊ก, เมอเรียด็อค แบรนดี้บั๊ก, อารากอร์น, เลโกลัส, กิมลี และแกนดัล์ฟ (ส่วนโบโรเมียร์แปลกที่ทำให้ปรากฏตัวสั้น ๆ เพียงครั้งเดียว) ด้วยการเพิ่มคอนโทรลเลอร์พิเศษและซูเปอร์มัลติแทป ทำให้เกมรองรับผู้เล่นได้มากกว่าสี่คน ผู้เล่นสามารถเล่นเป็นโฟรโด, แซมไวส์, ปิ๊ปปิ้น, เมอร์รี่, กิมลี และอารากอร์น ด้วยการใช้กลโกงหรืออีมูเลเตอร์ ผู้เล่นสามารถเล่นเป็นเลโกลัสหรือแกนดัล์ฟที่ไม่ได้ทำการรบ โดยรองรับผู้เล่นสูงสุด 8 คน (แม้ว่าเลโกลัสไม่สามารถทำอะไรได้นอกจากเคลื่อนที่ไปมาและได้รับความเสียหาย) ตัวละครใด ๆ ที่ไม่ได้ควบคุมโดยผู้เล่นจะถูกควบคุมโดยคอมพิวเตอร์ปัญญาประดิษฐ์
เกมดำเนินไปตามลำดับของ "การรับภารกิจ" ซึ่งผู้เล่นจะต้องสำรวจสภาพแวดล้อมที่กว้างใหญ่เพื่อรับไอเทมที่เกี่ยวข้องกับเรื่องราวของเกม ไอเทมเหล่านี้มักเป็นของกระจุกระจิกที่ทำหายโดยตัวละครที่ไม่ใช่ผู้เล่น (NPCs) ของเกม เหมือนกับในหนังสืออย่างมาก เกมนี้เริ่มขึ้นในไชร์ ดินแดนแห่งฮอบบิท เนื้อเรื่องของเกมนำผู้เล่นไปยังสถานที่ต่าง ๆ จากหนังสือ เช่น หมู่บ้านบรี, อาณาจักรพรายริเวนเดลล์ และเหมืองมอเรีย อย่างไรก็ตาม ส่วนที่ไม่เหมือนกับในหนังสือ ตอนจบของเกมคือการต่อสู้ระหว่างคณะพันธมิตร กับบัลร็อกซึ่งเป็นสิ่งมีชีวิตในเหมืองมอเรีย (เล่มแรกของหนังสือจบลงอย่างมีความหมายในภายหลัง)
หากตัวละครเสียชีวิต ความตายจะเป็นไปอย่างถาวร และผู้เล่นไม่สามารถใช้งานได้ตลอดช่วงเวลาที่เหลือของเกม
สำหรับภาคต่อ "เดอะลอร์ดออฟเดอะริงส์: วอลลุมทู" ตั้งใจที่จะหอบหิ้วส่วนที่ภาคหนึ่งได้หยุดไว้ แต่เนื่องจากยอดขายไม่ดี ภาคต่อจึงไม่เคยได้รับการเปิดตัวในระบบซูเปอร์แฟมิคอม
การตอบรับ.
นิตยสาร"เกมโปร"อ้างถึงรูปแบบการเล่นที่ครอบงำโดย "การวิ่งเล่นซึ่งคล้ายกันจนแยกไม่ออกแบบยาวนาน" สไปรต์ตัวละครและศัตรูเล็กเกินไป, คุณสมบัติการอัพเกรดตัวละครที่จำกัด, ตัวละครปัญญาประดิษฐ์ที่สนับสนุนไม่ดี และความยากต่ำ ในทางตรงกันข้าม นิตยสาร"อิเล็กทรอนิกส์เกมมิงมันธลี"กล่าวว่าเป็น "วิดีโอเกมเล่นตามบทบาทที่ช้าลงสำหรับการเล่นโดยเจตนามากขึ้น ... เกมนี้มีรางวัลสำหรับผู้เล่นที่อดทน" พวกเขาให้คะแนนที่ 6.6 เต็ม 10
เกมดังกล่าวได้รับการตอบรับที่แย่ในการวิจารณ์ของเว็บไซต์วันอัป.คอม ปี ค.ศ. 2004 โดยอ้างปัญญาประดิษฐ์ที่น่าสงสารและชั่วโมงของการทำเควสต์ "นานและน่าเบื่อ"
อุทยานแห่งชาติห้วยน้ำดัง

อุทยานแห่งชาติห้วยน้ำดัง เป็นอุทยานแห่งชาติที่ตั้งอยู่ในจังหวัดเชียงใหม่และแม่ฮ่องสอนของประเทศไทย โดยในเขตอุทยาน มีภูมิทัศน์ต่าง ๆ ได้แก่ จุดชมวิวภูเขา น้ำตก และบ่อน้ำร้อน
อุทยานแห่งชาติห้วยน้ำดังอยู่ห่างจากตัวเมืองเชียงใหม่ไปทางทิศเหนือประมาณ มีพื้นที่ครอบคลุมอำเภอแม่แตงและเวียงแหงของจังหวัดเชียงใหม่ และอำเภอปายของจังหวัดแม่ฮ่องสอน อุทยานมีพื้นที่ เป็นต้นน้ำของแม่น้ำปิงและแม่น้ำปาย จุดที่สูงที่สุดคือดอยช้าง มีความสูง 
จุดท่องเที่ยวที่น่าสนใจ ได้แก่ ดอยช้างและดอยแก้วลม ซึ่งเป็นจุดชมวิวทะเลหมอกในตอนเช้าของฤดูหนาว นอกจากนี้ยังมีน้ำตกห้วยน้ำดัง มีความสูง 4 ชั้น สูงประมาณ และกว้าง น้ำตกอีกแห่งคือ น้ำตกแม่เย็น มีน้ำไหลตลอดทั้งปี บ่อน้ำร้อนภายในอุทยานได้แก่ บ่อโป่งเดือด มีประมาณสามถึงสี่บ่อ และบ่อท่าปายในอำเภอปาย
ความหลากหลายทางชีวภาพ.
พืชที่พบในเขตอุทยานมีหลายพันธุ์ ทั้งพันธุ์ที่ผลัดใบและไม่ผลัดใบ อาทิ ตะเคียน ยางนา แดง ตะแบก ประดู่ สนสองใบ เต็ง และรัง 
สัตว์ที่อาศัยอยู่ในเขตอุทยาน ได้แก่ ช้าง กวางป่า เสือโคร่ง ลิงมาคาก พังพอน เม่น อีเห็น หมูป่า นกเอี้ยงคำ และนกปรอด
อาวุธเลเซอร์

อาวุธเลเซอร์  เป็นอาวุธที่กำกับพลังงานโดยใช้เลเซอร์ หลังการวิจัยและพัฒนากว่าทศวรรษ ในเดือนมกราคม ค.ศ. 2020 อาวุธควบคุมพลังงานรวมถึงเลเซอร์ยังอยู่ในขั้นทดลองและยังคงต้องรอดูต่อไปว่าจะมีการนำไปใช้ในทางปฏิบัติหรือเป็นอาวุธทหารประสิทธิภาพสูง ปัญหาด้านความร้อนในชั้นบรรยากาศนั้นเป็นปัญหาที่สำคัญ แต่ก็ยังไม่ได้รับการแก้ไขและเลวร้ายลงหากมี หมอก ควัน ฝุ่นละออง ฝน หิมะ หมอกควัน โฟม หรือสารเคมีที่คลุมเครือกระจายอยู่ในอากาศ โดยพื้นฐานแล้วเลเซอร์จะสร้างลำแสงที่ต้องการอากาศบริสุทธิ์หรือสูญญากาศในการทำงาน โดยไม่เกิดความร้อน เลเซอร์และอาวุธควบคุมพลังงานอื่น ๆ เป็นอยู่ในนิยายวิทยาศาสตร์ตั้งแต่เริ่ม
คาริม มาสซิมอฟ

คาริม มาสซิมอฟ  เป็นนักการเมืองคาซัคสถานซึ่งดำรงตำแหน่งนายกรัฐมนตรีคาซัคสถานตั้งแต่วันที่ 10 มกราคม ค.ศ. 2007 ถึง 24 กันยายน ค.ศ. 2012 และอีกครั้งตั้งแต่วันที่ 2 เมษายน ค.ศ. 2014 ถึง 8 กันยายน ค.ศ. 2016
ตำบลดอนเกาะกา

ดอนเกาะกา เป็นตำบลแห่งหนึ่งในอำเภอบางน้ำเปรี้ยว ตั้งอยู่ทางด้านเหนือของจังหวัดฉะเชิงเทรา สภาพพื้นที่โดยทั่วไปของตำบลเป็นที่ราบต่อเนื่องมาจากตำบลสิงโตทอง ตำบลดอนฉิมพลี และตำบลโยธะกา โครงสร้างภายในประกอบด้วยคลองหลายสาย เช่น คลองยี่สิบ คลองยี่สิบเอ็ด คลองหกวา บึงไผ่ บึงขุนรักษ์ บึงตาหอม เป็นต้น คลองเหล่านี้เป็นแหล่งน้ำเพื่อการเกษตร การระบายน้ำ และช่วยในการขนส่งผลผลิตด้วย
ที่มาของชื่อ.
บริเวณที่เป็นตำบลดอนเกาะกาในอดีตมีสภาพเป็นดอนที่ถูกปกคลุมด้วยป่าทึบ เป็นที่อาศัยของสัตว์ป่ารวมทั้งนกต่าง ๆ โดยเฉพาะนกกาที่ลงมาหากินอาหารเป็นจำนวนมาก ชาวบ้านจึงเรียกพื้นที่แถบนี้ว่า "ดอนเกาะกา"
ประวัติ.
ตำบลดอนเกาะกาอยู่ในเขตของอำเภอบางน้ำเปรี้ยว เป็นตำบลเก่าแก่ ในปี พ.ศ. 2449 ทางราชการได้ยุบรวมตำบลหลายตำบลเนื่องจากมีจำนวนมากเกินไป โดยได้ยุบรวมพื้นที่ตำบลย่านนาคา ตำบลคลอง 20 และตำบลคลอง 6 วา แล้วจัดตั้งเป็น ตำบลดอนเกาะกา ตาม "พระบรมราชโองการ ประกาศแก้ไขอัตราชั้นที่นาและเปลี่ยนชื่อตำบลในมณฑลปราจิณบุรี" ลงวันที่ 26 กุมภาพันธ์ พ.ศ. 2449
ในด้านการปกครองส่วนท้องถิ่น สภาตำบลดอนเกาะกาได้รับการจัดตั้งเป็นองค์การบริหารส่วนตำบลดอนเกาะกาตามประกาศกระทรวงมหาดไทย ลงวันที่ 2 มีนาคม พ.ศ. 2538 โดยมีผลในวันเดียวกัน ต่อมาองค์การบริหารส่วนตำบลดอนเกาะกาได้รับการจัดตั้งเป็นเทศบาลตำบลดอนเกาะกาตามประกาศกระทรวงมหาดไทย เมื่อวันที่ 23 สิงหาคม พ.ศ. 2550
ที่ตั้งและอาณาเขต.
ตำบลดอนเกาะกาตั้งอยู่ห่างจากที่ว่าการอำเภอประมาณ 12 กิโลเมตร ห่างจากศาลากลางจังหวัดไปตามทางหลวงหมายเลข 3481 เป็นระยะทางประมาณ 32 กิโลเมตร มีอาณาเขตติดต่อกับตำบลข้างเคียงดังต่อไปนี้
การแบ่งเขตการปกครอง.
ตำบลดอนเกาะกาแบ่งเขตการปกครองออกเป็น 14 หมู่บ้าน ได้แก่
ประชากร.
ตำบลดอนเกาะกามีจำนวนประชากรทั้งหมด 8,607 คน โดยแยกได้ดังนี้
จักรวาลมาร์เวล

จักรวาลมาร์เวล  เป็นจักรวาลสมมติที่เรื่องราวส่วนใหญ่ในหนังสือการ์ตูนอเมริกันและสื่ออื่น ๆ ที่ตีพิมพ์โดยมาร์เวลคอมิกส์ ซูเปอร์ทีม เช่น อเวนเจอร์, X-เมน, แฟนแทสติกโฟร์, การ์เดียนส์ออฟเดอะกาแล็กซี่, ดีเฟนเดอร์ส, Midnight Sons และซูเปอร์ฮีโร่มาร์เวลอีกมากมายที่อาศัยอยู่ในจักรวาลนี้ ประกอบด้วยตัวละครต่าง ๆ เช่น สไปเดอร์-แมน, ไอรอนแมน, ฮัลค์, ธอร์, กัปตันอเมริกา, แบล็กวิโดว์, วูล์ฟเวอรีน, กัปตันมาร์เวล, แบล็กแพนเทอร์, ดอกเตอร์สเตรนจ์, โกสต์ ไรเดอร์, เบลด, ซิลเวอร์, อดัม วอร์ลอก, โนวา, แดร์เดวิล, ไอรอนฟิสต์, มูนไนท์, พันนิชเชอร์, เดดพูล และ อื่น ๆ มากมาย นอกจากนี้ยังมีตัวร้ายที่รู้จักกันดี เช่น Doctor Doom, Magneto, ธานอส, โลกิ, Green Goblin, Kingpin, Red Skull, อัลตรอน, Doctor Octopus, แมนดาริน, MODOK, Carnage, Apocalypse, เฮลา, Ronan the Accuser, Kang, Mephisto Dormammu, Annihilus และ แกแล็คตัส
จักรวาลมาร์เวลถูกอธิบายเพิ่มเติมว่ามีอยู่ใน "มัลติเวิร์ส" ซึ่งประกอบด้วยจักรวาลนับพันที่แยกจากกันซึ่งทั้งหมดนี้เป็นผลงานของมาร์เวลคอมิกส์และทั้งหมดนี้ก็คือ "จักรวาลมาร์เวล" ในบริบทนี้ "จักรวาลมาร์เวล" ถูกนำมาใช้เพื่ออ้างถึงจักรวาลหลักที่ต่อเนื่องของมาร์เวล ซึ่งรู้จักกันในชื่อ Earth-616 หรือปัจจุบันเป็น Earth Prime
กีฬาขี่ม้าในโอลิมปิกฤดูร้อน 2008

การแข่งขันขี่ม้าในโอลิมปิกฤดูร้อน 2008 เป็นการแข่งขันกีฬาขี่ม้าในโอลิมปิกฤดูร้อนครั้งที่ 29 ที่จัดขึ้นในกรุงปักกิ่ง สาธารณรัฐประชาชนจีน ระหว่างวันที่ 10-17 สิงหาคม พ.ศ. 2551 ณ สนาม Hong Kong Sports Institute มีการแข่งขันทั้งหมด 6 รายการ
กีฬายิงธนูในโอลิมปิกฤดูร้อน 2008

การแข่งขันยิงธนูในโอลิมปิกฤดูร้อน 2008 เป็นการแข่งขันกีฬายิงธนูในโอลิมปิกฤดูร้อนครั้งที่ 29 ที่จัดขึ้นในกรุงปักกิ่ง สาธารณรัฐประชาชนจีน ระหว่างวันที่ 9-15 สิงหาคม พ.ศ. 2551 ณ สนาม Olympic Green Archery Field มีการแข่งขันทั้งหมด 4 รายการ
ประเทศที่เข้าร่วมแข่งขัน.
<templatestyles src="Div col/styles.css"/>
กีฬาเบสบอลในโอลิมปิกฤดูร้อน 2008

การแข่งขันเบสบอลในโอลิมปิกฤดูร้อน 2008 เป็นการแข่งขันกีฬาเบสบอลในโอลิมปิกฤดูร้อนครั้งที่ 29 ที่จัดขึ้นในกรุงปักกิ่ง สาธารณรัฐประชาชนจีน ระหว่างวันที่ 13-23 สิงหาคม พ.ศ. 2551 ณ สนาม Wukesong Baseball Field มีการแข่งขันทั้งหมด 1 รายการ
การคัดเลือก.
"<templatestyles src="การอ้างอิง/styles.css"/>^1 " Chinese Taipei is the official IOC designation for the state officially referred to as the Republic of China (ROC), commonly known as Taiwan.
กีฬาเรือแคนูในโอลิมปิกฤดูร้อน 2008

การแข่งขันเรือแคนูในโอลิมปิกฤดูร้อน 2008 เป็นการแข่งขันกีฬาเรือแคนูในโอลิมปิกฤดูร้อนครั้งที่ 29 ที่จัดขึ้นในกรุงปักกิ่ง สาธารณรัฐประชาชนจีน ระหว่างวันที่ 11-23 สิงหาคม พ.ศ. 2551 ณ สนาม Shunyi Olympic Rowing-Canoeing Park มีการแข่งขันทั้งหมด 16 รายการ
กีฬาจักรยานในโอลิมปิกฤดูร้อน 2008

การแข่งขันจักรยานในโอลิมปิกฤดูร้อน 2008 เป็นการแข่งขันกีฬาจักรยานในโอลิมปิกฤดูร้อนครั้งที่ 29 ที่จัดขึ้นในกรุงปักกิ่ง สาธารณรัฐประชาชนจีน ระหว่างวันที่ 9-23 สิงหาคม พ.ศ. 2551 ณ สนาม มีการแข่งขันทั้งหมด 18 รายการ
อุทัยปุระ

อุทัยปุระ  เป็นเมืองในรัฐราชสถาน ประเทศอินเดีย ในอดีตเคยเป็นเมืองหลวงของราชอาณาจักรเมวาร์ นครนี้ตั้งขึ้นโดยอุทัย สิงห์ ที่ 2 ราชปุตแห่งราชวงศ์สิโสทิยา ตามหลังการย้ายเมืองหลวงจากจิตโตรครห์มาที่อุทัยปุระ หลังจิตโตรครห์ถูกยึดโดยจักรพรรดิอักบัร เมืองอุทัยปุระได้เป็นเมืองหลวงจนถึงปี 1818 เมื่อได้กลายเป็นรัฐมหาราชาภายใต้การปกครองของบริเตน
อุทัยปุระตั้งอยู่ทางใต้ของรัฐราชสถาน ใกล้กับพรมแดนของรัฐคุชราต ด้วยระยะทางประมาณ 660 กม. จากเดลี และประมาณ 800 กม. จากมุมไบ จึงเป็นเมืองที่ตั้งอยู่ระหว่างสองเมืองใหญ่ของอินเดีย และด้วยที่ตั้งที่อยู่ติดกับท่าเรือของรัฐคุชราต ยิ่งทำให้อุทัยปุระเป็นเมืองที่มีความได้เปรียบทางยุทธศาสตร์ของที่ตั้ง ผู้ดูแลของบริษัทอินเดียตะวันออก เจมส์ ท็อด (James Tod) เคยกล่าวชมเมืองนี้ว่าเป็น "จุดที่โรแมนติกที่สุดบนอนุทวีปอินเดีย" ในปัจจุบันอุทัยปุระก็ยังคงเป็นจุดหมายปลายทางสำคัญของนักท่องเที่ยว เต็มไปด้วยประวัติศาสตร์ วัฒนธรรม และสถานที่สวยงามมากมาย เมืองอุทัยปุระได้รับการขนานนามว่าเป็น "เมืองแห่งทะเลสาบ" ("City of Lakes") ด้วยระบบทะเลสาบที่ซับซ้อนภายในอุทัยปุระ เมืองอุทัยปุระมีทะเลสาบเจ็ดแห่งรายล้อมเมือง
โอโกเอะไดมอนด์ (ก็ชอบให้รู้ว่าชอบ)

โอโกเอะไดมอนด์ (ก็ชอบให้รู้ว่าชอบ) (ญี่ปุ่น: 大声ダイヤモンド อังกฤษ: Oogoe Diamond) เป็นเพลงรองจากกลุ่มไอดอลหญิงของประเทศไทย บีเอ็นเคโฟร์ตีเอต จากซิงเกิลเปิดตัว ไอตากัตตะ (อยากจะได้พบเธอ) และอัลบั้มชุดแรก ริเวอร์ โดยเซ็มบัตสึ ซึ่งมีที่มาจากเพลง Oogoe Diamond ของ เอเคบีโฟร์ตีเอต ซึ่งนำมาทำเป็นฉบับภาษาไทย
สมาชิก.
เซ็มบัตสึ 
บีเอ็นเคโฟร์ตีเอตเค็งคิวเซย์ : เฌอปราง อารีย์กุล, นายิกา ศรีเนียน (แคน), ณปภัช วรพฤทธานนท์ (จ๋า), เจตสุภา เครือแตง (แจน), เจนนิษฐ์ โอ่ประเสริฐ, ณัฐรุจา ชุติวรรณโสภณ (แก้ว), วรัทยา ดีสมเลิศ (ไข่มุก), มิโอริ โอคุโบะ, แพรวา สุธรรมพงษ์ (มิวสิค), คริสติน ลาร์เซ่น (น้ำหอม), มิลิน ดอกเทียน (น้ำหนึ่ง), กานต์ธีรา วัชรทัศนกุล (เนย), พัศชนันท์ เจียจิรโชติ (อร), ปัญสิกรณ์ ติยะกร (ปัญ), สวิชญา ขจรรุ่งศิลป์ (ซัทจัง) และ อิสราภา ธวัชภักดี (ตาหวาน)
บีเอ็นเคโฟร์ตีเอตทีมบีทรีเวตติงสเตจเวอร์ชัน
บีเอ็นเคโฟร์ตีเอตทีมบีทรี : เฌอปราง อารีย์กุล, อิสราภา ธวัชภักดี (ตาหวาน), เจนนิษฐ์ โอ่ประเสริฐ, จิรดาภา อินทรจักร (ปูเป้), กานต์ธีรา วัชรทัศนกุล (เนย), กุลจิราณัฐ อินทรศิลป์ (เจน), มิลิน ดอกเทียน (น้ำหนึ่ง), มิโอริ โอคุโบะ, ณปภัช วรพฤทธานนท์ (จ๋า), ณัฐรุจา ชุติวรรณโสภณ (แก้ว), ปณิภา ศรีละเลิง (มายด์), พิมรภัส ผดุงวัฒนะโชค (โมบายด์), แพรวา สุธรรมพงษ์ (มิวสิค), ปัญสิกรณ์ ติยะกร (ปัญ), วฑูศิริ ภูวปัญญาศิริ (ก่อน) และ วรัทยา ดีสมเลิศ (ไข่มุก)
ฟื้น สุพรรณสาร

ฟื้น สุพรรณสาร (พ.ศ. 2440 - พ.ศ. 2503) เป็นอดีตรองประธานสภาผู้แทนราษฎรไทย อดีตรัฐมนตรีที่ไม่ประจำกระทรวง อดีตรัฐมนตรีช่วยว่าการกระทรวงเกษตราธิการ ในรัฐบาลจอมพล ป.พิบูลสงคราม และอดีตสมาชิกสภาผู้แทนราษฎรจังหวัดพระนครศรีอยุธยา 3 สมัย
ประวัติ.
ฟื้น สุพรรณสาร เกิดเมื่อเดือนธันวาคม พ.ศ. 2440 เป็นบุตรของหมื่นชำนาญคชสิทธิ์ (โข่ง) นายกรมช้างต้นในรัชกาลที่ 5 กับนางต่วน เขาสมรสกับ อำพัน ธุปโชติ นายฟื้นจบการศึกษาธรรมศาสตรบัณฑิต จากมหาวิทยาลัยธรรมศาสตร์
ฟื้น เป็นอดีตนายกเทศมนตรีคนแรกของเทศบาลเมืองพระนครศรีอยุธยา เป็นสมาชิกสภาผู้แทนราษฎรจังหวัดพระนครศรีอยุธยาครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2481 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 โดยไม่สังกัดพรรคการเมือง ในปีเดียวกันได้รับแต่งตั้งเป็นรัฐมนตรี ในรัฐบาลของจอมพล ป.พิบูลสงคราม และได้รับแต่งตั้งอีกสมัยในปี พ.ศ. 2492 เป็นรัฐมนตรีช่วยว่าการกระทรวงเกษตราธิการ และเป็น ส.ส. ครั้งที่ 3 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495
ฟื้น สุพรรณสาร ได้รับเลือกเป็นรองประธานสภาผู้แทนราษฎร ในสภาผู้แทนราษฎรไทย ชุดที่ 3 เมื่อปี พ.ศ. 2487 แทนนายควง อภัยวงศ์ ที่ลาออกจากตำแหน่ง
สำนักงานส่งเสริมเศรษฐกิจสร้างสรรค์ (องค์การมหาชน)

สำนักงานส่งเสริมเศรษฐกิจสร้างสรรค์  หรือ สศส. เป็นหน่วยงานภายใต้การกำกับดูแลของสำนักนายกรัฐมนตรี มีวัตถุประสงค์เพื่อส่งเสริมและพัฒนาศักยภาพของเศรษฐกิจสร้างสรรค์ในประเทศไทย และปัจจัยสนับสนุนการพัฒนาเศรษฐกิจสร้างสรรค์ เพื่อผลักดันให้เกิดการพัฒนาและยกระดับเศรษฐกิจไทย ก่อตั้งมาแล้ว 3 ครั้ง โดย 2 ครั้งแรกอยู่ภายใต้สำนักเลขาธิการนายกรัฐมนตรี ส่วนครั้งที่ 3 หรือรูปแบบปัจจุบัน เป็นรูปแบบองค์การมหาชน แยกออกมาจากศูนย์สร้างสรรค์งานออกแบบ กำกับโดยคณะกรรมการนโยบายส่งเสริมเศรษฐกิจสร้างสรรค์
ประวัติ.
สำนักงานเศรษฐกิจสร้างสรรค์แห่งชาติ.
สำนักงานเศรษฐกิจสร้างสรรค์แห่งชาติ  จัดตั้งขึ้นตาม ระเบียบสำนักนายกรัฐมนตรีว่าด้วยการขับเคลื่อนนโยบายเศรษฐกิจสร้างสรรค์แห่งชาติ พ.ศ. 2553 เมื่อวันที่ 8 กันยายน 2553 มีอำนาจหน้าที่ในการเสนอแนะการกำหนดนโยบายเศรษฐกิจสร้างสรรค์ต่อคณะรัฐมนตรี ต่อมาสำนักงานเศรษฐกิจสร้างสรรค์แห่งชาติถูกยุบเลิกเมื่อวันที่ 30 มกราคม 2556 ภายหลังจากการจัดตั้ง สำนักงานส่งเสริมเศรษฐกิจสร้างสรรค์ ตามระเบียบสำนักนายกรัฐมนตรีว่าด้วยการส่งเสริมเศรษฐกิจสร้างสรรค์ พ.ศ. 2556
สำนักงานส่งเสริมเศรษฐกิจสร้างสรรค์.
สำนักงานส่งเสริมเศรษฐกิจสร้างสรรค์จัดตั้งขึ้นตาม ระเบียบสำนักนายกรัฐมนตรีว่าด้วยการเศรษฐกิจสร้างสรรค์ พ.ศ. 2556 เมื่อวันที่ 30 มกราคม 2556 แทนที่สำนักงานส่งเสริมเศรษฐกิจสร้างสรรค์แห่งชาติ โดยมีอำนาจหน้าที่กำหนดนโยบาย ยุทธศาสตร์ มาตรการ และแผนงานต่อคณะรัฐมนตรี สำนักงานส่งเสริมเศรษฐกิจสร้างสรรค์ถูกยุบเลิกเมื่อวันที่ 14 มกราคม 2559 ตามระเบียบสำนักนายกรัฐมนตรี เรื่อง ยกเลิกระเบียบสำนักนายกรัฐมนตรีว่าด้วยการส่งเสริมเศรษฐกิจสร้างสรรค์ พ.ศ. 2556 พ.ศ. 2559
องค์การมหาชน.
สำนักงานส่งเสริมเศรษฐกิจสร้างสรรค์ก่อตั้งขึ้นอีกครั้งเมื่อวันที่ 14 สิงหาคม พ.ศ. 2561 เป็นรูปแบบองค์การมหาชน ตามพระราชกฤษฎีกาจัดตั้งสำนักงานส่งเสริมเศรษฐกิจสร้างสรรค์ (องค์การมหาชน) พ.ศ. 2561 โดยแยกออกมาจาก ศูนย์สร้างสรรค์งานออกแบบ ภายใต้สำนักงานบริหารและพัฒนาองค์ความรู้ (องค์การมหาชน)
ในอนาคต สำนักงานส่งเสริมเศรษฐกิจสร้างสรรค์จะแปรสภาพเป็นสำนักงานส่งเสริมวัฒนธรรมสร้างสรรค์ หลังจากพระราชบัญญัติส่งเสริมวัฒนธรรมสร้างสรรค์มีผลบังคับใช้ตามมาตรา 120 ในบทเฉพาะกาล
วัตถุประสงค์.
สำนักงานส่งเสริมเศรษฐกิจสร้างสรรค์มีวัตถุประสงค์ในการก่อตั้งดังต่อไปนี้
หน้าที่และอำนาจ.
สำนักงานส่งเสริมเศรษฐกิจสร้างสรรค์มีหน้าที่และอำนาจดังต่อไปนี้
ทั้งนี้ ผู้อำนวยการสำนักงานส่งเสริมเศรษฐกิจสร้างสรรค์ ยังเป็นกรรมการและผู้ช่วยเลขานุการในคณะกรรมการยุทธศาสตร์ซอฟต์พาวเวอร์แห่งชาติโดยตำแหน่งอีกด้วย
บัรฮัม ศอเลียะห์

บัรฮัม ศอเลียะห์ (เกิดวันที่ 12 กันยายน ค.ศ. 1960) เป็นนักการเมืองชาวอิรักเชื้อสายเคิร์ดที่ดำรงตำแหน่งประธานาธิบดีอิรักคนที่ 8 ใน ค.ศ. 2018 ถึง 2022
เขาเคยเป็นอดีตนายกรัฐมนตรี ภูมิภาคเคอร์ดิสถาน และอดีตรองนายกรัฐมนตรีของรัฐบาลกลางอิรัก เขาได้รับเลือกและขึ้นดำรงตำแหน่งในฐานะประธานาธิบดีอิรักเมื่อวันที่ 2 ตุลาคม ค.ศ. 2018 ศอเลียะห์เป็นประธานาธิบดีอิรักคนที่สามที่ไม่ใช่ชาวอาหรับ ต่อจากฟูอาด มะอ์ศูมที่เป็นชาวเคิร์ดด้วย ในเดือนตุลาคม ค.ศ. 2022 เขาพ่ายแพ้การเลือกตั้งใหม่ให้กับอับดุลละฏีฟ เราะชีด
ชีวิตช่วงต้นและการศึกษา.
ศอเลียะห์เกิดใน ค.ศ. 1960 ที่อัสซุลัยมะนียะฮ์ เขาถูกจับกุมในสมัยบะอษ์เมื่อ ค.ศ. 1979 สองครั้งในข้อหาการมีส่วนร่วมในขบวนการเคิร์ดระดับชาติดด้วยการถ่ายภาพผู้ประท้วงในเมืองอัสซุลัยมะนียะฮ์ และถูกกักตัว 43 วันที่เรือนจำคณะกรรมการสอบสวนคดีพิเศษในเมืองคีร์คูก ซึ่งเขาถูกทรมาน เมื่อได้รับการปล่อยตัว เขาก็เรียนจบมัธยมและออกจากอิรักไปยังสหราชอาณาจักรเพื่อหลบหนีการกดขี่
ชีวิตส่วนตัว.
ศอเลียะห์แต่งงานกับ Sarbagh Salih หัวหน้าและสมาชิกผู้ก่อตั้งมูลนิธิพฤกษศาสตร์เคิร์ดและนักเคลื่อนไหวด้านสิทธิสตรี ทั้งคู่ให้กำเนิดลูก 2 คน
ชุดปฐมพยาบาล

ชุดปฐมพยาบาล เป็นชุดของวัสดุและอุปกรณ์ที่ใช้ในการรักษาทางการแพทย์ มีของหลายชิ้นที่อยู่ภายในชุดปฐมพยาบาลตามความรู้และประสบการณ์ของคนที่นำใส่รวมกันอยู่ด้วย ความต้องการของชุดปฐมพยาบาลนั้นมีความแตกต่างกันไปในพื้นที่ซึ่งอาจมีการใช้งานและเปลี่ยนแปลงในกฏหมายหรือข้อบังคับในพื้นที่ที่ได้กำหนด 
มาตราฐานระดับสากลสำหรับชุดปฐมพยาบาลได้ระบุว่า ควรระบุด้วยสัญลักษณ์กราฟิก ISO สำหรับการปฐมพยาบาล(จาก ISO 7010) ซึ่งเป็นรูปสี่เหลี่ยมจัตุรัสสีขาวขนาดเท่ากัน 4 รูปมาต่อกันเป็นรูปกากบาทอยู่บนพื้นหลังสีเขียว
ตัวอย่างของที่อยู่ในชุดปฐมพยาบาล.
ฯลฯ
อิสระชัย บำรุงพงศ์

พลโท อิสระชัย บำรุงพงศ์ (10 สิงหาคม 2483 – 30 กรกฎาคม 2552) เป็นนายทหารชาวไทย อดีตรองผู้ช่วยทูตทหารบก ประจำสถานเอกอัครราชทูตไทย ณ กรุงลอนดอน ประเทศอังกฤษ และอดีตนายทหารพิเศษ
ประวัติ.
ชีวิตส่วนตัว.
อิสระชัย บำรุงพงศ์ เกิดวันที่ 10 สิงหาคม พ.ศ. 2483 อิสระชัย เกิดในค่ายทหาร ตำบลนาเชย อำเภอเมือง จังหวัดจันทบุรี เป็นบุตรชายคนเดียวของพล.อ. บุญชัย บำรุงพงศ์ อดีตรองนายกรัฐมนตรี และอดีตผู้บัญชาการทหารบก และคุณหญิงจรัสลักษณ์ บำรุงพงศ์ 
ครอบครัว.
พล.ท. อิสระชัย บำรุงพงศ์ สมรสกับนางมันทนา บำรุงพงศ์ (สกุลเดิม : ไหลมา) มีบุตรและธิดารวม 3 คนได้แก่
การศึกษา.
ก่อนรับราชการ.
หลังจากสำเร็จการศึกษาชั้นมัธยมศึกษาปีที่ 6 จากโรงเรียนอัสสัมชัญศรีราชา เมื่อปี พ.ศ. 2500 ได้เข้าศึกษาต่อในโรงเรียนนายร้อย เป็นนักเรียนเตรียมนายร้อย รุ่นที่ 18 ต่อจากนั้นจึงได้เข้ารับการศึกษาในโรงเรียนนายร้อยพระจุลจอมเกล้า เป็นนักเรียนนายร้อยรุ่นที่ 11 และสำเร็จการศึกษาได้รับพระราชทานยศเป็นว่าที่ร้อยตรี เหล่าทหารราบ เมื่อวันที่ 25 มกราคม พ.ศ. 2507
ก่อนรับราชการ.
หลังจากเข้ารับราชการทหารแล้ว พล.ท. อิสระชัย บำรุงพงศ์ ได้เข้าศึกษาและอบรมในหลักสูตรต่าง ๆ ดังนี้
ตำแหน่งหน้าที่การงาน.
พล.ท. อิสระชัย บำรุงพงศ์ เป็นนายทหารที่รับราชการด้วยความซื่อสัตย์สุจริต และมีความจงรักภักดีต่อชาติ ศาสนา พระมหากษัตริย์อย่างมั่นคง มีความขยัน มานะอดทน ปฏิบัติงานด้วยความจริงจัง ทุ่มเทเวลาให้กับงานที่รับผิดชอบโดยไม่เห็นแก่ความเหน็ดเหนื่อยในทุกตำแหน่งหน้าที่ มีประสิทธิภาพในการทำงานอย่างสูง พร้อมทั้งได้ทุ่มเทความรู้ ความสามารถ สร้างสรรค์ พัฒนาให้กับหน่วยงานที่สังกัดอย่างเต็มกำลังโดยไม่เคยย่อท้อต่ออุปสรรคใดๆ เป็นผู้นำที่ดี และเป็นครูที่มีคุณค่ากับผู้ใต้บังคับบัญชา ตลอดนจนเพื่อนร่วมงานอย่างเสมอ และจริงใจ โดยเฉพาะอย่างยิ่งได้เป็นหลักชัยของครอบครัว ดำเนินชีวิตอย่างสมถะ เรียบง่าย แต่มีระเบียบแบบแผน และไม่เคยใช้บารมีของการเป็นลูกผู้ใหญ่ในบ้านเมืองมาเป็นอำนาจในการปกครองและบริหารงานอย่างใดเลย จึงเป็นที่เคารพรักและชื่นชมต่อครอบครัวและญาติมิตร รวมทั้งผู้ที่ได้รู้จักและร่วมงานด้วยทุกคน โดยได้ดำรงตำแหน่งต่าง ๆ ดังนี้
ความสนใจทางการกีฬา.
พล.ท. อิสระชัย เป็นผู้ที่มีสุขภาพแข็งแรง เป็นยอดนักกีฬาที่มีความสามารถเฉพาะตัวทางด้านกีฬาเกือบทุกประเภท จึงได้เป็นนักกีฬาที่มีชื่อเสียงตั้งแต่ระดับมัธยมศึกษา จนถึงระดับนักเรียนนายร้อย อีกทั้งยังเป็นตัวแทนระดับกองทัพบกอยู่หลายสมัย กีฬาประเภทที่โดดเด่นและสร้างชื่อเสียงสมัยเป็นนักเรียนคือ รักบี้ฟุตบอล และกรีฑาประเภทวิ่งระยะทาง 100 เมตร เมื่อเข้ารับราชการได้หันมาเอาจริงจังกับกีฬากอล์ฟ ซึ่งปรากฏว่ามีฝีมือใกล้เคียงกับระดับมืออาชีพ ทั้งนี้เพราะเป็นผู้ที่ขยันศึกษาและฝึกฝนอย่างจริงจัง นอกจากนี้เมื่อเริ่มมีอายุมากขึ้นได้กลับมาวิ่งเป็นประจำทุกวัน จนเมื่ออายุ 58 ปี ได้ผันตัวเองเป็นนักกีฬาจักรยาน โดยมุ่งมั่นในการฝึกซ้อมระยะทาง 5-10 กิโลเมตรต่อวันเป็นประจำ และได้เข้าร่วมเป็นสมาชิกของกลุ่มนักปั่นจักรยานเสือภูเขาที่ได้มีโอกาสไปปั่นจักรยานอยู่เสมอในที่ต่าง ๆ ทั่วประเทศไทยแม้กระทั่งถึงล้านนา
ถึงแก่อนิจกรรม.
พล.ท. อิสระชัย บำรุงพงศ์ ประสบกับภาวะหัวใจล้มเหลวในขณะพักเหนื่อยจากการปั่นจักรยานที่สวนรถไฟในช่วงเช้าของวันที่ 22 มีนาคม พ.ศ. 2548 จนทำให้สมองได้รับความเสียหายอย่างมาก โดยพล.ท. อิสระชัย ต้องนอนพักรักษาตัวอยู่ที่บ้าน และเข้า - ออกโรงพยาบาลเป็นเวลานานถึง 4 ปี 4 เดือน และถึงแก่อนิจกรรมอย่างสงบในเช้าของวันที่ 30 กรกฎาคม พ.ศ. 2552 สิริอายุ 68 ปี
ประเทศเขตร้อนในโอลิมปิกฤดูหนาว

ประเทศเขตร้อนในโอลิมปิกฤดูหนาว ประเทศเขตร้อนหลายประเทศเข้าร่วมแข่งขันในโอลิมปิกฤดูหนาวแม้ว่าจะไม่มีภูมิอากาศสำหรับกีฬาฤดูหนาว ส่วนหนึ่งเป็นเพราะการเข้าร่วมเป็นเรื่องราวที่น่าสนใจของผู้คนในระหว่างการแข่งขัน ยังไม่มีประเทศในเขตร้อนที่เคยได้รับเหรียญรางวัลโอลิมปิกฤดูหนาว
ประเทศที่เข้าร่วมการแข่งขันครั้งแรกมีสภาพอากาศอบอุ่นไม่ใช่เขตร้อน คือ ประเทศเม็กซิโก ซึ่งพื้นที่ส่วนใหญ่ตั้งอยู่ที่ละติจูดทางเหนือของทรอปิกออฟแคนเซอร์และส่วนใหญ่ของประเทศมีสภาพอากาศค่อนข้างสูงหรือกึ่งแห้งแล้งดังนั้นจึงไม่ได้เป็นประเทศเขตร้อนเท่านั้น อย่างไรก็ตามเม็กซิโกได้เปิดตัวในโอลิมปิกฤดูหนาว 1928 ด้วยทีมบอบสเล 5 คนซึ่งได้อันดับที่ 11 จาก 23 ทีม เม็กซิโกไม่ได้กลับมาแข่งขันกีฬาฤดูหนาวอีกจนกระทั่งโอลิมปิกฤดูหนาว 1984 
ประเทศเขตร้อนจริง ๆ ประเทศแรกที่เข้าร่วมการแข่งขันกีฬาโอลิมปิกฤดูหนาวคือ ฟิลิปปินส์ ซึ่งส่งนักสกีลงเขา 2 คนในโอลิมปิกฤดูหนาว 1972 ที่เมืองซัปโปโร ประเทศญี่ปุ่น Ben Nanasca ได้อันดับ 42 ในรายการไจแอนท์สลาลอม (จากผู้เข้า 73 คน) และ Juan Cipriano ไม่จบการแข่งขัน ในรายการสกีสลาลมนักกีฬาทั้งสองแข่งไม่จบการแข่งขัน คอสตาริกากลายเป็นประเทศเขตร้อนที่สองที่เข้าร่วมแข่งขันในกีฬาโอลิมปิกฤดูหนาว 1980 ที่เลกพลาซิด นิวยอร์ก โดย Arturo Kinch เข้าร่วมการแข่งขันสกีลงเขา Kinch ยังคงแข่งขันเพื่อคอสตาริกาในฤดูหนาวอีกสามครั้งรวมถึงโอลิมปิกฤดูหนาว 2006 ขณะอายุ 49 ปี เขาได้อันดับ 96 ในรายการสกีข้ามทุ่ง 15 กม. ชนะเพียง Prawat Nagvajara จากประเทศไทยที่เป็นประเทศเขตร้อนด้วยกัน
ความผกผันแบบรัสเซีย

ความผกผันแบบรัสเซีย  เป็นมุกตลกที่เริ่มด้วยคำว่า "ในโซเวียตรัสเซีย" โดยสลับโครงสร้างประโยคประธานและกรรม ตามรูปแบบ: "ในอเมริกา คุณ <ทำบางอย่าง> กับ/ด้วย "X", ในโซเวียตรัสเซีย "X" <ทำบางอย่าง> กับ/ด้วยคุณ" บางครั้งจะไม่มีการใส่ส่วนแรก
ถึงแม้ว่าจะไม่ทราบที่มาอย่างชัดเจน ตัวอย่างแรกของมุกตลกอยู่ในปีค.ศ. 1938 ณ งานมิวซิคัล "ลีฟอิททูมี!" (Leave It to Me!; "ในโซเวียตรัสเซีย, ผู้ส่งข่าวให้ทิปคุณ") บ็อบ โฮป ใช้รูปแบบนั้นในงานประกาศผลรางวัลออสการ์ ครั้งที่ 30 ในรายการโทรทัศน์ปีค.ศ. 1968–1973 เรื่อง "ลาวฮ์-อิน" (Laugh-In) ตัวละครที่มีชื่อว่า "ปีออตร์ รอสเมนโก ชายชาวยุโรปตะวันออก" (Piotr Rosmenko the Eastern European Man; รับบทโดยอาร์ท จอห์นสัน) ได้เล่นมุกตลกว่า "ในอเมริกานั้นดีมาก ทุกคนดูโทรทัศน์กัน ในประเทศเก่าของผม โทรทัศน์ดูคุณ!"
อุทยานแห่งชาติแม่โถ

อุทยานแห่งชาติแม่โถ เป็นอุทยานแห่งชาติที่ตั้งอยู่ในอำเภอแม่แจ่มและอำเภอฮอดในจังหวัดเชียงใหม่ประเทศไทย มีพื้นที่ 491.05 ตารางกิโลเมตร ตั้งอยู่บนเทือกเขาที่ทอดยาวมาจากอุทยานแห่งชาติดอยอินทนนท์ อุทยานแห่งนี้เกิดจากการจัดตั้งหน่วยพัฒนาต้นน้ำที่ 6 (ดอยแม่โถ) ใน พ.ศ. 2517 ต่อมาใน พ.ศ. 2534 เจ้าหน้าที่กรมป่าไม้ได้มาสำรวจพื้นที่แห่งนี้เพิ่มเติม เพื่อจัดตั้งอุทยานแห่งชาติแม่โถ
ที่ทำการของอุทยานตั้งอยู่ในอำเภอแม่แจ่ม ตั้งอยู่ที่ความสูงประมาณ 1,200 เมตรจากระดับน้ำทะเล ส่วนยอดเขาที่สูงที่สุดคือ ดอยกิ่วไร่ม้ง อยู่ในพื้นที่บ้านปางหินฝน ตำบลปางหินฝน อำเภอแม่แจ่ม โดยมีความสูง 1,699 เมตรจากระดับน้ำทะเล ป่าที่พบในเขตอุทยานมีหลายประเภท ได้แก่ ป่าดิบชื้น ป่าดิบเขา ป่าเบญจพรรณ ป่าสนเขา และป่าเต็งรัง สัตวที่พบในเขตอุทยานส่วนใหญ่มักอพยพไปหากินในเขตรักษาพันธุ์สัตว์ป่าอมก๋อย ดงสามหมื่น หรือป่าแม่ปาย ปลาพบได้มากในน้ำแม่แจ่ม
บริเวณใกล้เคียงกับอุทยาน มีศูนย์พัฒนาโครงการหลวงแม่โถ ซึ่งจัดตั้งขึ้นเพื่อส่งเสริมอาชีพเกษตรกรแผนใหม่ทดแทนการปลูกฝิ่นและลดใช้สารเคมีกะหล่ำปลี
อุทยานแห่งชาติออบขาน

อุทยานแห่งชาติออบขาน เป็นอุทยานแห่งชาติที่ตั้งอยู่ในอำเภอแม่วาง อำเภอสะเมิง อำเภอสันป่าตอง และอำเภอหางดงในจังหวัดเชียงใหม่ของประเทศไทย มีพื้นที่ 236.17 ตารางกิโลเมตร เป็นอุทยานมีเกิดจากนโยบายเพิ่มพื้นที่ป่าอนุรักษ์ใน พ.ศ. 2532 ปัจจุบันที่ทำการของอุทยานตั้งอยู่ในอำเภอหางดง
อุทยานแห่งชาติออบขานตั้งอยู่ในเขตพื้นที่ป่าสงวนแห่งชาติป่าสะเมิงและป่าแม่ขาน-แม่วาง ลักษณะภูมิประเทศเป็นภูเขาสูงสลับซับซ้อนอยู่ในแนวเทือกเขาถนนธงชัยที่เชื่อมต่อมาจากดอยอินทนนท์ ภูเขาสูงที่สุด คือ ขุนเตียน สูง 1,550 เมตร และเนื่องด้วยภูเขาที่สูง-ต่ำสลับซับซ้อนกันนี้เอง ทำให้สภาพป่ามีหลายประเภท ได้แก่ ป่าเต็งรัง ป่าเบญจพรรณ ป่าดิบแล้ง ป่าดิบเขา และป่าสนเขา
ฮักกัย

ฮักกัย (,) เป็นผู้เผยพระวจนะชาวฮีบรู อยู่ในช่วงเวลาที่มีการสร้างพระวิหารขึ้นมาใหม่ในเยรูซาเล็ม เป็นหนึ่งในสิบสองผู้เผยพระวจนะน้อยในพระคัมภีร์ภาคภาษาฮีบรู และเป็นผู้เขียนหนังสือฮักกัย เขาเป็นที่รู้จักในนามของผู้เผยพระวจนะที่อยู่ในช่วงปี 520 ก่อนคริสต์ศักราช ฮักกัยเป็นผู้นําของชาวยิวในการสร้างพระวิหารขึ้นมาใหม่อีกครั้ง ชื่อของเขาแปลว่า “เกิดในช่วงเทศกาล”
ในคัมภีร์ไบเบิล ไม่ค่อยมีการเอ่ยถึงประวัติส่วนตัวของเขา ดูเหมือนว่าฮักกัยเกิดที่บาบิโลน และในปี 537 ก่อนคริสต์ศักราช เขาเดินทางไปเยรูซาเล็มพร้อมกับชาวยิวที่เหลืออยู่ ซึ่งต่อมาเขาเริ่มรับใช้เป็นผู้พยากรณ์ที่นั่น ฮักกัยเขียนหนังสือของเขาเสร็จในปี 520 ก่อนคริสต์ศักราช
คําพยากรณ์ของฮักกัย.
ฮักกัยได้พยากรณ์ไว้ว่า ปี 520 ก่อนคริสต์ศักราช ที่เยรูซาเร็ม ผู้คนที่นั่นจะต้องสร้างพระวิหารให้เสร็จสมบูรณ์ พระวิหารหลังใหม่นี้จะดีและสง่างามกว่าพระวิหารหลังเก่า เขาได้ยืนยันว่า หากพระวิหารหลังใหม่สร้างไม่เสร็จ จะเกิดความทุกข์ยาก การกันดารอาหาร และภัยพิบัติจากธรรมชาติ สิ่งเหล่านี้จะเข้ามาสู่ชนชาติยิว
โรเบิร์ต แอล. เบห์นเคน

โรเบิร์ต หลุยส์ "บอบ" เบห์นเคน (,; เกิด 28 กรกฎาคม ค.ศ. 1970 ที่ เซนต์แอน, มิสซูรี) เป็นนักบินอวกาศนาซ่า วิศวกรและอดีตหัวหน้าสำนักงานอวกาศ เบห์นเคนจบปริญญาเอกสาขาวิศวกรรมเครื่องกลและเป็นพันเอกในกองทัพอากาศสหรัฐที่ซึ่งเขาทำงานก่อนเข้าร่วมองค์การนาซ่าในปี ค.ศ. 2000 เขาบินไปกับกระสวยอวกาศ STS-123 (ค.ศ. 2008) และ STS-130 (ค.ศ. 2010)ในฐานะผู้เชี่ยวชาญพิเศษ ภารกิจอวกาศสะสม 708 ชั่วโมง รวมทั้งเวลาในการเดินอวกาศ 37 ชั่วโมง เขาแต่งงานกับนักบินอวกาศด้วยกัน เค. เมแกน แม็กอาร์เธอร์
ดักลาส จี. เฮอร์ลีย์

ดักลาส จีรัลด์ เฮอร์ลีย์ (เกิด 21 ตุลาคม ค.ศ. 1966) เป็นวิศวกรชาวอเมริกัน อดีตนักบินนาวิกโยธินและปัจจุบันเป็นนักบินอวกาศนาซ่า เขาขับยานกระสวยอวกาศภารกิจ เอสทีเอส-127 ซึ่งเปิดตัวเมื่อ 15 กรกฎาคม พ.ศ. 2552 เขาได้รับมอบหมายและเป็นนักบินของ เอสทีเอส-135 เที่ยวบินสุดท้ายของโครงการกระสวยอวกาศในเดือนกรกฎาคม พ.ศ. 2554 เขามีกำหนดเป็นผู้บังคับการยาน Crew Dragon Demo-2 เที่ยวบินอวกาศแรกที่ปล่อยตัวจากฐานบนแผ่นดินสหรัฐนับตั้งแต่ เอสทีเอส-135 เขายังเป็นนาวิกโยธินคนแรกที่ขับ F/A-18 E/F Super Hornet รหัสของเขาคือ "Chunky" และบางครั้งถูกเรียกโดยชื่อนี้ในช่องการสื่อสาร
อี เจ-ฮุน

อี เจ-ฮุน (เกิด 4 กรกฎาคม พ.ศ. 2527) เป็นนักแสดงชายชาวเกาหลีใต้ หลังจากประสบความสำเร็จทั้งในภาพยนตร์และละครโทรทัศน์ ทำให้เขาได้รับรางวัลในงานประกาศรางวัลต่างๆ มากมาย โดยมีการเสนอชื่อเข้าชิง 2 รางวัลจาก Baeksang Art Awards 1 รางวัลจาก Blue Dragon Film Awards และ 2 รางวัลจาก Grand Bell Awards และยังได้รับรางวัล Blue Dragon Film Award 1 รางวัล Grand Bell Award 1 รางวัล และรางวัล Grand Prize (แดซัง) SBS Drama Awards อีก 2 รางวัล
อีมีชื่อเสียงครั้งแรกจากบทบาทของเขาในภาพยนตร์เรื่อง "Bleak Night" (2011) และ "มหาสงครามเฉียดเส้นตาย" (2011) และได้รับเสียงชื่นชมจากนักวิจารณ์และรางวัลมากมายสำหรับการแสดงของเขา ที่น่าสังเกตคือ บทบาท กี-แท ของเขาใน Bleak Night ทำให้เขาได้รับรางวัลบลูดรากอนฟิล์ม สาขานักแสดงชายหน้าใหม่ยอดเยี่ยม และรางวัลแกรนด์เบลล์ สาขานักแสดงชายหน้าใหม่ยอดเยี่ยม เขาได้รับความนิยมอย่างแพร่หลายจากภาพยนตร์ที่ประสบความสำเร็จอย่างสูงในบ็อกซ์ออฟฟิศเรื่อง "รักแรกในความทรงจำ" (2012) และประสบความสำเร็จในละครโทรทัศน์เรื่อง "สัญญาณลับ ล่าข้ามเวลา" (2016) ซึ่งประสบความสำเร็จทั้งด้านคำวิจารณ์และรายได้ เขาได้รับเสียงชื่นชมอย่างต่อเนื่องจากละครโทรทัศน์แนวอาชญากรรมเรื่อง "แท็กซี่ชำระแค้น" ซึ่งทำให้เขาได้รับรางวัลแดซังจากงาน SBS Drama Awards ทั้งสองซีซั่น ผลงานที่โดดเด่นอื่นๆ ของเขา ได้แก่ ภาพยนตร์เรื่อง Anarchist from Colony (2017), I Can Speak (2017), "ถึงเวลาล่า" (2020) และ "รวมกันเราฉก" (2020) รวมถึงละครโทรทัศน์เรื่อง "พรุ่งนี้ยังมีเธอ" (2017), "ณ ที่ที่ดวงดาวบรรจบ" (2018) และ Move to Heaven (2021)
จุดเริ่มต้น.
2006–2010:การเริ่มต้นอาชีพ.
เมื่อ อี เจ-ฮุน ตระหนักว่าเขาต้องการเป็นนักแสดง เขาจึงดร็อปเรียนในสาขาวิชาเทคโนโลยีชีวภาพที่มหาวิทยาลัยเกาหลี และโอนไปเรียนที่คณะการละครที่มหาวิทยาลัยศิลปะแห่งชาติเกาหลี ตั้งแต่ปี ค.ศ. 2006 ถึง ค.ศ. 2010 เจ-ฮุน ปรากฏตัวในภาพยนตร์สั้น และภาพยนตร์อินดี้ของนักเรียนมากกว่า 18 เรื่อง โดยเฉพาะอย่างยิ่งเรื่อง Just Friends? นอกจากนี้ เขายังปรากฏตัวเป็นนักแสดงเสริมในภาพยนตร์โฆษณาหลายเรื่อง รวมถึงหนังระทึกขวัญเรื่อง The Servant และตลกโรแมนติกเรื่อง Finding Mr. Destiny
2011–2012: พัฒนาการ.
จากนั้นเขาก็มีความก้าวหน้าในปี 2011ซึ่งได้รับการชื่นชมอย่างมากจากการแสดงของเขาในฐานะอัลฟ่าชายจอมบงการในภาพยนตร์อินดี้สุดหลอน Bleak Night และในฐานะหัวหน้าหน่วยที่ติดมอร์ฟีนในสงครามที่มีงบประมาณมหาศาล The Front Line เขาได้รับความนิยมจากกระแสหลักในฐานะนักศึกษาวิทยาลัยขี้อายที่หลงใหลในรักแรกของเขาในภาพยนตร์ฮิตบ็อกซ์ออฟฟิศเรื่อง Architecture 101 และแม้ว่าละครโทรทัศน์เรื่อง Fashion King จะไม่ได้รับการตอบรับที่ดี แต่บทบาทของเขาในฐานะทายาทเศรษฐีหนุ่มที่ดิ้นรนในอุตสาหกรรมแฟชั่นของเกาหลี ยังแสดงให้เห็นถึงความเก่งกาจของเขาอีกด้วย
2012–ปัจจุบัน: เกณฑ์ทหาร และกลับสู่การแสดง.
เจ-ฮุน เกณฑ์ทหารเมื่อวันที่ 25 ตุลาคม 2012 เพื่อรับราชการทหารในฐานะสมาชิกของตำรวจปราบจลาจลของสำนักงานตำรวจนครบาลโซล เขาถูกปลดประจำการเมื่อวันที่ 24 กรกฎาคม 2014
สำหรับการกลับมาของเขา เขาเลือก Secret Door ละครย้อนยุคเกี่ยวกับ เจ้าชายรัชทายาทซาโด ซึ่งถูกสำเร็จโทษด้วยการอดอาหารตามพระบัญชาของ พระเจ้าย็องโจ พระบิดาของพระองค์ ชุดรวมตัวเขากับฮันซอก - กยู ตามมาด้วยภาพยนตร์ Phantom Detective ที่กำกับโดย Jo Sung-hee ซึ่งเป็นการเล่าเรื่องสมัยใหม่ของฮีโร่พื้นบ้านชื่อ Hong Gil-dong ในฐานะนักสืบเอกชนในทศวรรษ 1990
ไมตีนัมเบอร์ไนน์

ไมตีนัมเบอร์ไนน์  เป็นวิดีโอเกมแอ็กชันแพลตฟอร์ม ค.ศ. 2016 ที่พัฒนาโดยคอมเซปต์ ร่วมกับอินทิครีเอตส์ และเผยแพร่โดยดีปซิลเวอร์
ประวัติ.
ไมตีนัมเบอร์ไนน์ เป็นผลงานวิดีโอเกมที่ได้รับการระดมทุนสาธารณะผ่านคิกสตาร์เตอร์ และรวมการป้อนข้อมูลหนักจากสาธารณชน "ไมตีนัมเบอร์ไนน์"มีความคล้ายคลึงกับซีรีส์"ร็อคแมน"ในยุคต้น ๆ ทั้งในรูปแบบการเล่นและการออกแบบตัวละคร ซึ่งหัวหน้าโครงการ เคจิ อินาฟูเนะ ทำงาน และถือเป็นผู้สืบทอดจิตวิญญาณ
เป้าหมายขั้นต่ำของคิกสตาร์เตอร์สำหรับ"ไมตีนัมเบอร์ไนน์" ได้รับเงินทุนสำเร็จหลังจากสองวันของการสร้างแคมเปญในเดือนกันยายน ค.ศ. 2013 อย่างไรก็ตามคุณสมบัติอื่น ๆ รวมถึงด่านเพิ่มเติม, โหมดพิเศษ และพอร์ตไปยังแพลตฟอร์มอื่น ๆ ได้ประกาศหลังจาก "การยืดเป้าหมาย" เพิ่มเติมที่เกี่ยวข้องกับเกมประสบความสำเร็จ โดยเงินทุนทั้งหมดที่ได้รับเพิ่มขึ้นมากกว่า 400 เปอร์เซนต์ของเป้าหมายดั้งเดิม เดิมทีเกมดังกล่าวมีกำหนดออกวางจำหน่ายในเดือนเมษายน ค.ศ. 2015 แต่ถูกเลื่อนหลายครั้งจนได้รับการเปิดตัวในที่สุดสำหรับไมโครซอฟต์ วินโดวส์, เพลย์สเตชัน 3, เพลย์สเตชัน 4, เอกซ์บอกซ์ 360, เอกซ์บอกซ์วัน, วียู, โอเอสเทน และลินุกซ์ในกลางปี ค.ศ. 2016 ในส่วนเวอร์ชันที่วางแผนไว้สำหรับเพลย์สเตชันวิต้า และนินเทนโด ทรีดีเอส ไม่เคยทำให้เป็นที่ปรากฏ
"ไมตีนัมเบอร์ไนน์"ได้รับการคาดหวังอย่างสูงหลังจากมีการประกาศ แต่ความล่าช้าที่ยาวนานและการตัดสินใจของคอนเซปต์ที่จะให้เงินทุนสำหรับโครงการอื่น ""ผ่านคิกสตาร์เตอร์ซึ่งพบกับข้อกล่าวหาเรื่องการจัดการที่ผิดพลาด เกมนี้ได้รับความคิดเห็นเชิงลบแบบผสม ด้วยการวิจารณ์ที่มุ่งสู่การออกแบบของเกม, กราฟิก, ปริมาณของเนื้อหา, เสียงพากย์, เรื่องราว และประสิทธิภาพทางเทคนิคบนแพลตฟอร์มคอนโซลภายในบ้าน
การตอบรับ.
"ไมตีนัมเบอร์ไนน์" เวอร์ชันวินโดวส์, เพลย์สเตชัน 4 และเอกซ์บอกซ์วัน ได้รับการวิจารณ์แบบ "ผสมหรือเฉลี่ย" ในขณะที่เวอร์ชันวียูได้รับการวิจารณ์ "ซึ่งไม่น่าพอใจโดยทั่วไป" ตามเว็บไซต์ตัวรวบรวมบทวิจารณ์ เมทาคริติก หลังจากเกมเปิดตัว คิกสตาร์เตอร์ผู้สนับสนุนได้รายงานว่าได้รับรหัสคำสั่งที่ไม่สมบูรณ์และผลตอบแทนที่ไม่ตรงกัน เนื่องจากเกมถูกเลื่อนหลายครั้ง, งานตอบรับไม่ค่อยดี และปัญหาการสื่อสารที่หลากหลาย ซึ่งผู้สนับสนุนหลายรายแสดงความผิดหวังกับเกมขั้นสุดท้าย
เว็บไซต์"เกมสปอต"ให้คะแนน 5 เต็ม 10 โดยกล่าวว่า ""ไมตีนัมเบอร์ไนน์"เป็นเกมระดับปานกลางที่ผุดออกมาจากความทรงจำในอดีต โดยมีเพียงเล็กน้อยที่จะแสดงให้เห็นถึงตำแหน่งของมันในปัจจุบัน" ส่วนเว็บไซต์ไอจีเอ็นให้คะแนน 5.6 เต็ม 10 โดยกล่าวว่า "ไม่มีเสน่ห์และเต็มไปด้วยไอเดียที่ดำเนินการไม่ดี "ไมตีนัมเบอร์ไนน์"ล้มเหลวในการให้ความบันเทิงแม้จะมีเชื้อสายในตำนาน" สำหรับแอนดรูว์ ไรเนอร์ ผู้วิจารณ์ของนิตยสาร"เกมอินฟอร์เมอร์" ให้คะแนน 6 เต็ม 10 โดยระบุว่า "เนื้อหาส่วนใหญ่รู้สึกกลับมาใช้ใหม่ ตั้งแต่ศัตรูที่มีเกราะไปจนถึงการออกแบบอาวุธที่เข้ามาใกล้เพื่อคัดลอกขายส่ง" และว่า "น่าเสียดาย ไม่มีเนื้อหาที่คุ้นเคยในฐานะซิ่งมีรูปแบบหรือมีชีวิตชีวาเหมือนครั้งหนึ่งเคยเป็น ตัวละครและงานศิลปะของ"ร็อคแมน"นั้นสอดคล้องกันและเป็นหนึ่งเดียวกัน คอมเซปต์ใช้เวลาส่วนใหญ่เป็นคนเดินเท้า" ซึ่งเวอร์ชันวียูยังประสบปัญหาทางเทคนิคที่แตกต่างกัน
ส่วนนิตยสารเกมญี่ปุ่น"แฟมิซือ"ให้มุมมองที่ดีกว่า พวกเขาให้คะแนนเกมที่ 30 เต็ม 40
เจ้าชายทากานางะ

เจ้าชายทากานางะ (1310-1337) เป็นพระราชโอรสองค์ที่ 2 ของ จักรพรรดิโกไดโงะ ของญี่ปุ่น พระองค์ต่อสู้เพื่อพระบิดาของพระองค์ในสงคราม ยุคราชสำนักเหนือ-ใต้
พระองค์ได้รับการแต่งตั้งเป็น "เซอิโตโชกุน" (Seitō Shōgun; ผู้บัญชาการทหารป้องกันภาคตะวันออก) ในเดือนพฤศจิกายน ค.ศ. 1335 พระองค์ร่วมมือกับ นิตตะ โยชิซาดะ ในการกวาดล้างผู้นำของ ราชสำนักเหนือ อาชิกางะ ทากาอูจิ และ อาชิกางะ ทาดาโยชิ 
พระองค์ต่อสู้ในหลายศึกเคียงข้างนิตตะและนำกองทัพของพระองค์เข้าปิดล้อม นครหลวงเคียวโตะ ในปี ค.ศ. 1336#เปลี่ยนทาง 
เจ้าชายทากานางะพร้อมกับพระอนุชาต่างพระมารดาของพระองค์ เจ้าชายสึเนนางะ ซึ่งถูกคุ้มกันโดยโยชิซาดะเพื่อหนีไปยัง แคว้นเอชิเซ็น ตามราชโองการขององค์จักรพรรดิ เพื่อหลบหนีจากการโจมตีของ ตระกูลอาชิกางะ โดยพวกเขาได้สร้างฐานที่มั่นขึ้นที่ ปราสาทคานางาซากิ ในเดือนมกราคม ค.ศ. 1337 ปราสาทคานางาซากิถูกปิดล้อม และในเดือนเมษายนภายในปราสาทขาดแคลนเสบียงอาหารถึงขั้นต้องฆ่าม้าและกินเนื้อทหารเพื่อประทังชีวิต ก่อนจะยอมแพ้ เจ้าชายทากานางะและบุตรชายของโยชิซาดะคือ นิตตะ โยชิอากิ ได้กระทำ เซ็ปปูกุ เมื่อปราสาทแตก#เปลี่ยนทาง
ภูศิลป์ วารินรักษ์

เต๋า ภูศิลป์ (เกิด 15 มีนาคม 2535) ชื่อเล่น เต๋า เป็นนักร้องลูกทุ่งหมอลำและนักแสดงชาวไทย มีผลงานเพลงลูกทุ่ง เช่น "ก้อนขี้ฟ้า", "ความคึดฮอดบ่เคยพาไผกลับมา", "อ้อมกอดเขมราฐ" ฯลฯ ส่วนผลงานการแสดง เช่น ละคร "มนต์รักหนองผักกะแยง" ทางช่อง 3 และ "ผู้ใหญ่สันต์ กำนันศรี" ทางช่องวัน 31 เขาอยู่ในวงการบันเทิงมาแล้ว 12 ปี
ประวัติ.
เต๋า ภูศิลป์ มีชื่อจริงว่า “เกษม ศรีสมบูรณ์” เกิดเมื่อวันที่ 15 มีนาคม พ.ศ. 2535 เกิดที่บ้านน้ำคำ ตำบลแสนสุข อำเภอวารินชำราบ จังหวัดอุบลราชธานี เป็นบุตรของนายนคร ศรีสมบูรณ์ และ นางอรุณี ศรีสมบูรณ์ เขาจบชั้นมัธยมศึกษาตอนต้นจากโรงเรียนเบ็ญจะมะมหาราช จังหวัดอุบลราชธานี และมัธยมศึกษาตอนปลายจากวิทยาลัยนาฏศิลป์ จังหวัดร้อยเอ็ด จบการศึกษาปริญญาศึกษาศาสตรบัณฑิต สาขาวิชานาฏศิลป์ไทยศึกษา จากสถาบันบัณฑิตพัฒนศิลป์ ระดับปริญญาโท หลักสูตรศิลปศาสตรมหาบัณฑิต สหสาขาวิชาการจัดการทางวัฒนธรรม จุฬาลงกรณ์มหาวิทยาลัย และ จบการศึกษาเมื่อปี พ.ศ. 2559 
เข้าวงการโดยอัดคลิปร้องเพลงเล่นกับเพื่อนลงยูทูบ ปรากฏว่ามีผู้ชมเข้าไปชมจำนวนมาก ทางแกรมมี่จึงติดต่อให้ไปทดสอบเสียง ปรากฏว่าผ่านการทดสอบและได้เข้ามาเซ็นสัญญากับทางค่ายและมีผลงานเพลงแรกออกมาคือ เพลง "โฉมนาง" และ "นั่งเฝ้าเขาจีบ" ในอัลบั้มพิเศษ 20 ปี แกรมมี่ โกลด์ ตามมาด้วยเพลงประกอบละครและภาพยนตร์ "ฝากเพลงถึงเธอ"
งานสุดท้ายที่เขาทำก่อนพักเบรกคืออัลบั้มชุดที่ 1 ของเขาในปี 2560 ภายใต้สังกัดแกรมมี่ โกลด์ เขาเป็นศิลปินและทำงานเบื้องหลังให้กับศิลปินคนอื่นๆ ที่แกรมมีโกลด์
ผลงานเพลง.
เพลงที่ร่วมร้องกับศิลปินอื่น.
เพลงที่เต๋า ภูศิลป์ได้มีส่วนร่วมในการการร้อง
หนังสือฮักกัย

หนังสือฮักกัย (,) เป็นชื่อคัมภีร์ฮีบรู (คัมภีร์ทานัค/พันธสัญญาเดิม) และเป็นหนังสือในลำดับที่ 10 จากทั้งหมด 12 เล่มในหมวดผู้เผยพระวจนะน้อย เป็นหนังสือสั้น ๆ มีเพียงสองบทเท่านั้น เขียนโดยฮักกัย และเขียนเสร็จในปี 520 ก่อนคริสต์ศักราช ซึ่งเนื้อหาในหนังสือ ว่าด้วยเรื่องของฮักกัยที่ได้นำชนชาติยิวสร้างพระวิหารขึ้นมาใหม่อีกครั้งในกรุงเยรูซาเล็ม
การเขียน.
หนังสือฮักกัย ได้รับการตั้งชื่อตามผู้เขียนหรือผู้เผยพระวจนะฮักกัย ในหนังสือไม่ค่อยมีการเอ่ยถึงประวัติส่วนตัวของเขา ส่วนในคัมภีร์ไบเบิลฉบับภาษาไทย จะใช้ชื่อย่อของฮักกัยว่า ฮกก.
ใจความสำคัญ.
ฮักกัย บทหนึ่ง
ฮักกัย บทสอง
เรื่องราว.
เรื่องราวย่อโดยรวม
ในปี 536 ก่อนคริสต์ศักราช ชาวยิววางฐานรากพระวิหารหลังใหม่ในกรุงเยรูซาเล็ม น่าเศร้า…งานก่อสร้างต้องหยุดชะงักหลายปีเพราะถูกต่อต้านจากศัตรู และชาวยิวเองก็ไม่สนใจ พอถึงปี 520 ก่อนคริสต์ศักราช พระเยโฮวาห์ ได้ส่งฮักกัยไปกระตุ้นชาวยิวให้มีความกระตือรือร้นอีกครั้ง เพื่อจะสร้างพระวิหารให้เสร็จ ในที่สุดพระวิหารก็สร้างเสร็จในปี 515 ก่อนคริสต์ศักราช
สี่เรื่องที่ได้รับการดลใจ.
หนังสือฮักกัย มีสองบท ซึ่งพูดถึงสี่เรื่องที่ได้รับการดลใจ
ข้อคิดสำคัญ.
เมื่อท่านอ่านหนังสือฮักกัย ขอให้สังเกตว่า
แหล่งข้อมูลอื่น.
พระคัมภีร์ภาษาไทยฉบับคิงเจมส์
กีฬาฟันดาบในโอลิมปิกฤดูร้อน 2008

การแข่งขันฟันดาบในโอลิมปิกฤดูร้อน 2008 เป็นการแข่งขันกีฬาฟันดาบในโอลิมปิกฤดูร้อนครั้งที่ 29 ที่จัดขึ้นในกรุงปักกิ่ง สาธารณรัฐประชาชนจีน ระหว่างวันที่ 9-17 สิงหาคม พ.ศ. 2551 ณ สนาม Olympic Green Convention Center มีการแข่งขันทั้งหมด 10 รายการ
กีฬาฮอกกี้ในโอลิมปิกฤดูร้อน 2008

การแข่งขันฮอกกี้ในโอลิมปิกฤดูร้อน 2008 เป็นการแข่งขันกีฬาฮอกกี้ในโอลิมปิกฤดูร้อนครั้งที่ 29 ที่จัดขึ้นในกรุงปักกิ่ง สาธารณรัฐประชาชนจีน ระหว่างวันที่ 10-23 สิงหาคม พ.ศ. 2551 ณ สนาม Olympic Green Hockey Field มีการแข่งขันทั้งหมด 2 รายการ All games were played at the hockey field constructed on the Olympic Green.
กีฬาฟุตบอลในโอลิมปิกฤดูร้อน 2008

การแข่งขันฟุตบอลในโอลิมปิกฤดูร้อน 2008 เป็นการแข่งขันกีฬาฟุตบอลในโอลิมปิกฤดูร้อนครั้งที่ 29 ที่จัดขึ้นในกรุงปักกิ่ง สาธารณรัฐประชาชนจีน ระหว่างวันที่ 6-23 สิงหาคม พ.ศ. 2551 ณ สนาม 6 สนามใน 5 เมือง มีการแข่งขันทั้งหมด 2 รายการ
กีฬาแฮนด์บอลในโอลิมปิกฤดูร้อน 2008

การแข่งขันแฮนด์บอลในโอลิมปิกฤดูร้อน 2008 เป็นการแข่งขันกีฬาแฮนด์บอลในโอลิมปิกฤดูร้อนครั้งที่ 29 ที่จัดขึ้นในกรุงปักกิ่ง สาธารณรัฐประชาชนจีน ระหว่างวันที่ 9-24 สิงหาคม พ.ศ. 2551 ณ สนาม Olympic Sports Centre Gymnasium และ National Indoor Stadium มีการแข่งขันทั้งหมด 2 รายการ
กีฬาซอฟต์บอลในโอลิมปิกฤดูร้อน 2008

การแข่งขันซอฟท์บอลในโอลิมปิกฤดูร้อน 2008 เป็นการแข่งขันกีฬาซอฟท์บอลในโอลิมปิกฤดูร้อนครั้งที่ 29 ที่จัดขึ้นในกรุงปักกิ่ง สาธารณรัฐประชาชนจีน ระหว่างวันที่ 12-21 สิงหาคม พ.ศ. 2551 ณ สนาม Fengtai Softball Field มีการแข่งขันทั้งหมด 1 รายการ
ประเทศที่เข้าร่วมแข่งขัน.
<templatestyles src="Col-begin/styles.css"/>
กีฬาปัญจกีฬาสมัยใหม่ในโอลิมปิกฤดูร้อน 2008

การแข่งขันปัญจกีฬาสมัยใหม่ในโอลิมปิกฤดูร้อน 2008 เป็นการแข่งขันกีฬาปัญจกีฬาสมัยใหม่ในโอลิมปิกฤดูร้อนครั้งที่ 29 ที่จัดขึ้นในกรุงปักกิ่ง สาธารณรัฐประชาชนจีน ระหว่างวันที่ 21-22 สิงหาคม พ.ศ. 2551 ณ สนาม Olympic Sports Centre Stadium, Ying Tung Natatorium และ Olympic Green Convention Center มีการแข่งขันทั้งหมด 2 รายการ
สรุปเหรียญรางวัล.
ผู้ที่ได้รับเหรียญรางวัล.
<templatestyles src="การอ้างอิง/styles.css"/>a The original bronze medalist, Victoria Tereshchuk of Ukraine was disqualified for doping violations
ศาสนาพุทธแบบกรีก

ศาสนาพุทธแบบกรีก  เป็นการผสานวัฒนธรรมระหว่างวัฒนธรรมเฮเลนิสต์กับศาสนาพุทธ ในช่วงศตวรรษที่ 4 ก่อนคริสต์ศักราช จนถึงคริสต์ศักราชที่ 5 ในแคว้นคันธาระ ปัจจุบันคือบริเวณตะวันตกเฉียงเหนือของประเทศปากีสถาน และตะวันออกเฉียงเหนือของประเทศอัฟกานิสถาน พระพุทธศาสนาเเบบกรีกนับถือนิกายมหายานเเละนิกายสรวาสติวาทเป็นหลัก อันสืบเนื่องมาจากรุกรานอินเดียโดยพระเจ้าอเล็กซานเดอร์มหาราชเป็นต้นมา หลังการสวรรคตของพระเจ้าอเล็กซานเดอร์ ก็มีการตั้งนิคมชาวกรีกในแบกเตรียและคันธาระ โดยมีแม่ทัพกรีกหรือมาซีโดเนียปกครองสืบต่อมา ครั้นพระเจ้าจันทรคุปตะแห่งจักรวรรดิเมารยะมีอำนาจในบริเวณนี้ และทรงปราบปรามเจ้าผู้ครองชาวมาซีโดเนียได้สำเร็จ ในเวลาต่อมาพระเจ้าอโศกมหาราช จักรพรรดิของเมารยะทรงเปลี่ยนไปนับถือศาสนาพุทธ พร้อมกับเผยแผ่ปรัชญาศาสนาพุทธไปอย่างแพร่หลายแถบซีเรีย อียิปต์ และกรีซ เช่นเมืองไซรีนี (ปัจจุบันอยู่ในประเทศลิเบีย) ในขณะนั้นเป็นเมืองของกรีก ก็ได้รับอิทธิพลพุทธปรัชญาจากคณะพระสงฆ์ของพระเจ้าอโศกที่เข้าไปเผยแผ่ หลังการล่มสลายของจักรวรรดิเมารยะ ศาสนาพุทธแบบกรีกยังรุ่งเรืองในแถบแบกเตรียและกุษาณะ แพร่หลายไปถึงเอเชียกลาง ประเทศจีน ไซบีเรีย เกาหลี ญี่ปุ่น และเวียดนาม
เอกสารของทอเลมีระบุว่าเมืองสาคละ (ปัจจุบันคือเมืองซิอัลโกต ประเทศปากีสถาน) ก่อตั้งโดยพระเจ้าเมนันเดอร์ที่ 1 กษัตริย์ชาวกรีก กลายเป็นศูนย์กลางศาสนาพุทธในบริเวณนั้น ปรากฏเอกสารทางศาสนาคือ "มิลินทปัญหา" อ้างถึงบทบันทึกการสนทนาระหว่างพระนาคเสนกับพระเจ้าเมนันเดอร์ ในคัมภีร์ "มหาวงศ์" ระบุว่าในรัชกาลพระเจ้าเมนันเดอร์มีพระสงฆ์ชาวกรีกนามพระมหาธรรมรักษิตะ นำพระสงฆ์ 30,000 รูป จากเมืองอลสันทะหรืออะเล็กซานเดรียแห่งคอเคซัส (150 กิโลเมตรทางเหนือของกรุงคาบูล ประเทศอัฟกานิสถาน) ไปสร้างสถูปที่ศรีลังกา แสดงให้เห็นถึงความเจริญรุ่งเรืองของศาสนาพุทธแบบกรีกในช่วงเวลานั้น มีผู้ว่าราชการจังหวัดชาวกรีกคนหนึ่งนามเทออดอรุส  สร้างสถูปประดิษฐานพระบรมสารีริกธาตุ
ตามคติศาสนาพุทธแบบกรีก จะมีการสร้างพระพุทธรูปเป็นตัวแทนขององค์พระสัมมาสัมพุทธเจ้าตามอย่างการสร้างเทวรูปกรีก คือเป็นรูปธรรมอย่างมนุษย์ เน้นกล้ามเนื้อ สัดส่วนเหมาะสมตามหลักกายวิภาค มีริ้วจีวรปลิวไสวสวยงาม และนำเทพเจ้ากรีกเข้ามาในพุทธศิลป์ ยกตัวอย่างเช่นเฮราคลีสทรงอาภรณ์หนังราชสีห์ เทพประจำพระองค์ของพระเจ้าเดเมทริอุสที่ 1 แห่งแบกเตรีย "ทำหน้าที่เป็นวัชรปาณีผู้พิทักษ์พุทธองค์" ศาสนาพุทธแบบญี่ปุ่นซึ่งได้รับอิทธิพลไปอีกทอดหนึ่งก็รับเอาเทพเจ้ากรีกไปด้วย เช่น ฟูจิง รับจากเทพบอเรียส  และหารีตี รับจากเทพีไทคี 
แม้ศาสนาพุทธและคริสต์จะมีปรัชญาที่ต่างกัน แต่ระบบศีลธรรมนั้นมีลักษณะคล้ายคลึงกันบางประการ เช่น ให้ความเคารพต่อชีวิต อาทรผู้อ่อนแอ ปฏิเสธความรุนแรง ให้อภัยแก่คนบาป และความอดทน นักวิชาการบางส่วนระบุว่าชาวกรีกเป็นตัวกลางในการนำคำสอนของศาสนาพุทธเข้าสู่โลกตะวันตก การประสูติของพระพุทธเจ้าเป็นที่รู้จักดีในโลกตะวันตกและส่งอิทธิพลต่อเรื่องราวเบื้องประสูติของพระเยซู นักบุญเจอโรมระบุถึงการประสูติของพระพุทธเจ้าว่า "ประสูติด้วยความบริสุทธิ์" ส่วนนักบุญคลีเมนต์แห่งอะเล็กซานเดรียบันทึกเรื่องราวของพระพุทธเจ้าในหนังสือ "สโตรมาตา" ไว้ว่า "บรรดานักปราชญ์ชาวอินเดียมีผู้ที่ปฏิบัติตนตามคำสอนของพุทธะ ผู้ทรงคุณเหนือมนุษย์ ซึ่งได้รับการเคารพนับถือดุจพระเป็นเจ้า" (εἰσὶ δὲ τῶν Ἰνδῶν οἱ τοῖς Βούττα πειθόμενοι παραγγέλμασιν. ὃν δι’ ὑπερβολὴν σεμνότητος ὡς θεὸν) และเรื่องราวของนักบุญบาร์ลามและโยซาฟัต นักบุญในตำนานของศาสนาคริสต์ ก็เป็นเรื่องราวมาจากพุทธประวัติ